Beogradska otvorena škola 29.06.2020.\nU periodu od 27. aprila do 24. juna organizovali smo pet vebinara i održali ukupno 10 sesija u okviru onlajn treninga na projektu Aktivni građani – bolje društvo: zagovaranjem ka saradnji i demokratskom razvoju u Srbiji.\nNaše aktivno onlajn učenje započeli smo pričom o aktivizmu. Koji nivoi aktivizma postoje, kako se on manifestuje, da li aktivizam predstavlja akciju koja podrazumeva promenu samo u teoriji ili i u praksi? To su samo neka od pitanja na koje smo pokušali, zajedno sa našim trenerima, da damo odgovor.\nUže značenje aktivizma podrazumeva aktiviste koji su aktivni u okviru nekih inicijativa. Šire značenje aktivizma jeste kada pojedinac izađe na izbore kao aktivan učesnik političkog života, rekli su naši polaznici o aktivizmu.\nRazgovarali smo i o javnoj raspravi kao mogućnosti za aktivno učestvovanje u javnom životu, kao i o političkoj kulturi građana – da li postoji mogućnost da građani nisu dovoljno svesni mogućnosti, kako i gde da se aktiviraju u raspravi o političkim idejama? U normativno-pravnom smislu javne rasprave postoje, a zašto i na koji način se one organizuju, ko im prisustvuje i kako se vode to je drugo pitanje. Sa tim u vezi, jedan od najvažnijih zadataka zagovaranja u Srbiji jeste da se određena tema nađe na političkoj agendi. Fokus političkih aktera i mesto ideja zagovaračkih inicijativa na političkoj agendi zavisiće od više faktora, ali važnost teme koju ona obrađuje je svakako jedan od njih.\nKada razgovaramo o zagovaranju, bitno je da naglasimo da zagovaranjem tražimo da se određeni problemi u društvu reše na sistemski način - kroz donošenje odluka. U širem smislu zagovaranje je inicijativa da se promeni način na koji se neke stvari odvijaju, tj. da se promeni politika oko određenog problema, a u cilju promocije opšteg dobra, zaštite prava ugroženih članova zajednice i razvoja demokratskog društva i kulture. S druge strane, rezultat zagovaranja ne treba i ne mora da budu samo nove politike.\nKroz zagovaranje se menja politička kultura, gradi demokratija i doprinosi napretku čitavog društva.\nOno što je ključno za uspešno zagovaranje jeste i određivanje trenutka za realizaciju. Pravi trenutak daje rezultat čak i ako je zagovaračka akcija slabije osmišljena. Takođe, izbor strategije javnog zagovaranja je nešto čemu se posebno treba posvetiti pažnja. Postoje razne strategije javnog zagovaranja (izgradnja baze podrške, strategija saradnje, strategija informisanja, strategija ubeđivanja, strategija pilot modela, strategija sudskih postupaka i strategija konfrontacije) i potrebno je opredeliti se za onu koja najviše odgovara određenoj inicijativi koja je pokrenuta.\nKada smo govorili o različitim pristupima u javnom zagovaranju, podelili smo ih u tri grupe: zagovaranje za građane, zagovaranje sa građanima i zagovaranje od strane građana. Dok naši programski i projektni partneri rade za i sa građanima, tim projekta Aktivni građani-bolje društvo radi zagovaranje od strane građana.\nPitanje šta je to politička volja i od čega ona sve zavisi podstakla je naše partnere na diskusiju o tome da li je ona samo želja vlasti da sprovode određenu politiku ili ipak ona zavisi i od drugih faktora kao što su kapaciteti i resursi kojima državni aparat raspolaže, reakcije i stavovi aktera na koje se ta politika odnosi, itd.\nPolitička volja jeste spremnost političkih partnera da čuju i uvažavaju potrebe građana, a ne samo da sprovode određenu politiku.\nNaredna tema o kojoj smo razgovarali je uloga medija u postavljanju određene teme na političku agendu. Jedan od principa koji mediji koriste za određivanje sadržaja od važnosti jeste news worthiness, odnosno odlučivanje koja tema je bitnija u datom trenutku. Neupitna je ključna uloga medija u postavljanju agende, ali je neophodno da za istu postoji publika.\nNaša najveća greška u zagovaranju jeste obraćanje svim građanima, jer se tada zapravo ne obraćamo nikome. Postoji veliki dijapazon aktera kojima se možemo obraćati i tu dolazimo do koncepta društvenog barometra koji nas podseća da je društvo sastavljeno od velikog broja različitih aktera koji u odnosu na našu temu imaju različite stavove. Da bi zagovaračka inicijativa bila uspešna potrebno je da vidimo kome se obraćamo i kako ćemo se postaviti u odnosu na: vodeće aktiviste, aktivne saveznike, pasivne saveznike, neutralne, pasivne oponente, aktivne oponente i vodeće oponente. Naši polaznici imali su zadatak da prilikom mapiranja zainteresovanih strana pođu od toga koji su to najuticajniji i najmoćniji igrači na sceni u određenim kategorijama (javni sektor, privatni sektor, civilni sektor i mediji) u odnosu na njihovu inicijativu.\nPre koncipiranja dobre poruke naših zagovaračkih inicijativa, bitno je da napravimo razliku između poruke i slogana, kao i između uokviravanja određene teme i spinovanja.\nPoruka može da funkcioniše bez slogana, ali slogan ne može da funkcioniše bez jasno definisane poruke.\nS druge strane, uokviravanjem određene teme želimo da omogućimo potpuniji uvid u temu/problem kojim se bavimo, a spinovanjem tu temu zloupotrebljavamo i iskrivljujemo informacije. Samo uokviravanje zavisi od toga ko smo mi, odnosno čime se bavimo i kako javnost doživljava određenu temu - koja su njihova nadanja, očekivanja ili strahovi?\nKako se javnost pozicionira u odnosu na postojeće okvire - sa obe strane postoje ekstremi koji nikada ne odstupaju od svojih stavova. Ukoliko konstantno postoje dva ekstremna stava po jednoj temi, nakon određenog vremena dolazi do određene vrste stabilizacije podrške navedenih ekstremnih stavova. Tada, negde oko 5% ljudi zainteresovanih za temu će zauzeti jednu ili drugu ekstremnu poziciju.\nU protekla tri meseca razgovarali smo o ovim, ali i drugim temama kako bismo sa našim partnerima radili na razvoju njihovih zagovaračkih inicijativa. Kroz seriju onlajn treninga koji je imao cilj da pre svega pruži nova znanja i veštine u oblasti javnog zagovaranja i komunikacijskih veština, dodatno smo osnažili naše partnere u pravcu sprovođenja aktivnosti u kampanjama i aktivnog rada na zagovaranju za promene u njihovim sredinama.\nNaše i aktivnosti naših partnera u narednom periodu možete pratiti OVDE.\nNedovoljno informacija o zapošljavanju zdravstvenih kadrova u Novom Pazaru\nNeophodan dijalog o zaštiti ekonomskih i socijalnih prava\nKako i da li roditelji mogu zaštititi decu od zloupotrebe u medijima?\nProjekat "Staze urbane mobilnosti" predstavljen u Narodnoj skupštini\nNema pravnog osnova za rad kamenoloma na planini Baba kod Paraćina


Oštra Luka - Francuska izašla sa novim principima za proširenje\nZvanični Pariz u dokumentu potvrđuje “nedvosmislenu podršku” evropskoj perspektivi zemalja Zapadnog Balkana i smatra da cijeli region pripada Evropi po svojoj istoriji, kulturi i geografiji\nFrancuska je zemljama članicama Evropske unije (EU) poslala takozvani “non-paper” u kome se traži “obnovljeni pristup” u procesu proširenja prema zemljama Zapadnog Balkana. Od Evropske komisije (EK) se traži i da do januara 2020. godine objavi novu metodologiju u pristupnom procesu koja bi se primjenjivala prilikom otvaranja pristupnih pregovora sa zemljama kandidatima.\nRadio Slobodna Evropa (RSE) imao je uvid u ovaj dokument u kojem se naglašava da su “prespore” duboke političke, ekonomske i socijalne transformacije, koje su potrebne za buduće pristupanje Evropskoj uniji, te da su nedovoljne konkretne koristi za građane u zemljama kandidatima.\nU ovom dokumentu, zvanični Pariz potvrđuje “nedvosmislenu podršku” evropskoj perspektivi zemalja Zapadnog Balkana i smatra da cijeli region pripada Evropi po svojoj istoriji, kulturi i geografiji.\n“Bliže veze sa Evropskom unijom jedini su način da se ove države konsoliduju, zasnivajući se na vladavini zakona i otvorenim i pluralističkim društvima, baveći se svojim ekonomskim i socijalnim razvojem”, stoji u francuskom dokumentu.\nPrincipi na kojima Pariz insistira\nNaime, prema francuskom stajalištu, takozvani obnovljeni pristup trebalo bi da se zasniva na četiri principa, koji obuhvataju: stepeno udruživanje, strože uslove, opipljivu korist i reverzibilnost.\n“Krajnji cilj bi bio puno i potpuno pristupanje”, podvlači se u ovom dokumentu.\nCjelokupan proces pridruživanja prema francuskom stajalištu bi trebalo da bude “postepeniji i podsticajniji”.\n“Jednom kada se pregovori otvore, proces integracije se više ne bi zasnivao na otvaranju velikog broja tematskih poglavlja, već na nekoliko uzastopnih faza, koje bi formirale koherentne blokove politika i šemu koju je EU uspostavila, imajući u obzir specifične karakteristike svakog kandidata, gdje je to prikladno”, stoji u dokumentu.\nVladavina prava i osnovna prava, prema francuskom predlogu, ostali bi integralni zahtjev od trenutka otvaranja pregovora i ostali bi takvi u svim oblastima tokom procesa.\nTakođe se predviđa da bi prelazak iz jedne faze u drugu bio detaljno izložen, a uglavnom bi se zasnivao na “stalnom, nepovratnom napretku u oblasti vladavine prava”.\nKandidatske zemlje bi morale da prilagode svoje institucionalne i administrativne sposobnosti potrebi efikasnog učešća u različitim politikama. A konačno pristupanje, prema francuskom predlogu, odlučiće se na osnovu ispunjavanja opipljivih ciljeva ekonomske i socijalne konvergencije.\nFrancuska predviđa i dodatnu finansijsku pomoć u predpristupnom procesu za Zapadni Balkan što podrazumijeva veće predpristupne instrumente, ali i pristup strukturalnim fondovima koji su sada rezervisani samo za zemlje članice EU.\nKljučni predlog francuske države tiče se usvajanja principa reverzibilnosti jer se smatra da bi to obezbijedilo kredibilitet i podsticajnu prirodu procesa.\nZvanični Pariz je mišljenja da je ovaj princip potreban za rješavanje situacija u kojima država kandidat, djelimično ili uopšte ne ispunjava određene kriterijume, ili prestaje da ispunjava preuzete obaveze.\nU tom slučaju, prema francuskom dokumentu, odgovor EU bi bio postepen i proporcionalan veličini i ozbiljnosti propusta, a kretao bi se od obustave finansijske pomoći, pa sve do opšte suspenzije, u slučaju da su dovedene u pitanje osnovne vrijednosti Evropske unije.\nKoja je snaga „non-paper“ dokumenta\n"Non-paper" je, inače, neformalni dokument koji se uglavnom iznosi u zatvorenim pregovorima unutar institucija EU, posebno među zemljama članicama i ima za cilj postizanje dogovora o nekom spornom političkom pitanju.\nFrancuska strana je u više navrata isticala neophodnost promjene pristupa u pregovorima o članstvu, te je otvaranje novih pregovora uslovljavala promjenom metodologije. Ovo je bio razlog zašto je Francuska na samitu Evropskog savjeta polovinom oktobra blokirala odluku o otvaranju pristupnih pregovora sa Sjevernom Makedonijom i Albanijom.\nNalazite se ovdje: NaslovnicaVijestiSvjetske VijestiFrancuska izašla sa novim principima za proširenje


Ministar ekonomskog razvoja Jakov Milatović reagovao je na izjavu potpredsjednice DPS-a Sanje Damjanović.\n"Da obnovimo gradivo: bivša ministarka nauke je očigledno zaboravila da je, kao predlagač Zakona o inovacionoj djelatnosti koji je Skupština donijela 30.07.2020, članom 40 predvidjela obrazovanje Savjeta za inovacije u roku od 60 dana od stupanja na snagu ovog Zakona", napisao je Milatović na Twitter-u.\nDodaje da je bivša ministarka u roku od 30 dana, trebala da predloži Vladi na usvajanje Akt o osnivanju Fonda za inovacije.\n"Da li je bivša ministarka, u jeku vrele predizborne kampanje zaboravila na svoje obaveze? Svaki dobar djak zna da “Repetitio mater studorium est”", poručio je on.\nIstiče da je zato tim Ministarstva ekonomskog razvoja uradio obije stvari i mnoge druge u cilju unapređenja inovacione djelatnosti u Crnoj Gori.\n"I još nešto - nauka i inovacije su u CG postojale i prije mandata bivše ministarke nauke, a postoje i nakon nje, i u dobrim su rukama", zaključio je Milatović.\nDa obnovimo gradivo: bivša ministarka nauke je očigledno zaboravila da je, kao predlagač Zakona o inovacionoj djelatnosti koji je Skupština donijela 30.07.2020, članom 40 predvidjela obrazovanje Savjeta za inovacije u roku od 60 dana od stupanja na snagu ovog Zakona. https://t.co/aozKFGWez8\nZato je tim Ministarstva ekonomskog razvoja uradio obije stvari i mnoge druge u cilju unapredjenja inovacione djelatnosti u CG.\nI još nešto - nauka i inovacije su u CG postojale i prije mandata bivše ministarke nauke, a postoje i nakon nje, i u dobrim su rukama


Pokret Oslobodjenje održao protestnu akciju protiv eksploatacije litijuma kod Loznice\nBeta 7. decembra 2020. 13:15\nPokret „Oslobodjenje“ saopštio je danas da je u nedelju održao protestnu akciju pod nazivom „Rio Tinto marš sa Drine!“ u Loznici i u selu Brezjak, ispred predstavništva korporacije Rio Tinto, koja planira eksploataciju rude litijuma u tom kraju.\n„Protestujemo protiv najavljenog otpočinjanja radova na vadjenju litijuma, za koje se očekuje da će prljavim tehnologijama da zagade čitav ovaj kraj, ne samo Loznicu, Jadar i Radjevinu, već će biti zagadjeno celo područje do Beograda“, rekao je tom prilikom Nikola Kosović, jedan od osnivača pokreta.\nOn je dodao da će se negativni efekti iskopavanja osetiti i preko Drine u Republici Srpskoj, zbog čega su već reagovale ekološke organizacije iz Banjaluke.\nPrema njegovim rečima, iskopavanje će doneti ekološku katastrofu kroz zagadjenje zemljišta, vode i vazduha, a da će od projekta Srbiji ostati sedam milijardi tona otrovne jalovine.\n„Gradjani lozničkog kraja su u razgovoru sa članovima pokreta ‘Oslobodjenje’ istakli da su zabrinuti za sopstveno zdravlje i zdravlje svoje dece, da su već bezuspešno protestovali protiv iskopavanja litijuma, kao i da će podržati svaki budući protest ili akciju koja bude pokrenuta po ovom pitanju“, navodi se u saopštenju pokreta.\nIz „Oslobodjenja“ su naveli i da „ne postoji interes i novac koji je važniji od interesa da sačuvamo svoju zemlju, zdravlje ljudi i prirodu“ i dodali da „Aleksandar Vučić, Zorana Mihajlović i Vlada Srbije ne štite interese države i njenih gradjana, već medjunarodnih korporacija“.


Kim Kardašijan se nikada nije plašila da pokaže previše, a uvek kada pomislite da smo već videli sve od najpoznatije starlete na svetu, ona nam dokaže drugačije!\nImamo sjajne vesti za modne sladokusce, ali i kritičare! Na našem portalu uveli smo novu rubriku u kojoj ćemo zajedno sa vama svakog dana ocenjivati stil jedne poznate dame.\nKim Kardašijan je na Instagram okačila staru sliku koja pokazuje sve sestre Kardašijan bez trunke šminke, a Kajli je imala samo jedan komentar - izbriši to.\nInstagram i rijaliti zvezda Kim Kardašijan je vlasnica vile u vrednosti od 125 miliona dolara koja se nalazi u Malibuu. Posle Tviter epizode u kojoj je njen suprug Kanje Vest rekao da želi razvod, porodica Kardašijan se trenutno krije u ovom kutku raja. Naime, Kim je izjavila da se njen suprug već godnama bori sa bipolarnim poremećajem i zamolila je javnost da imaju razumevanja za njegovu borbu.


Iran spreman odgovoriti na dio energetskih potreba Evrope - SAHAR Balkan\nMay 10, 2022 12:58 Europe/Sarajevo\nSaharTV - Zamjenik iranskog predsjednika rekao je da je ta zemlja spremna odgovoriti na energetske potrebe Evrope, ukoliko se vlade u tom regionu obavežu dugoročnim ugovorima i budu izbjegavale intervencije trećih strana.\nPrema izvještaju Press TV, Masoud Mirkazemi, koji predsjedava Organizacijom za planiranje i budžet Irana, rekao je to u ponedjeljak na sastanku s poljskim ministrom vanjskih poslova, Zbigniewom Rauom.\nMirkazemi je rekao da će evropske vlade moći pristupiti zalihama energije iz Irana ako promijene svoj politički i ekonomski pristup.\n"Ako Evropa želi da obezbijedi sigurnost svog snabdijevanja energijom, trebala bi da preispita svoju strategiju", citirala je njegovu izjavu agencija IRNA.\n“Iran će zadovoljiti dio potražnje za energijom u Evropi pod uslovom da druga strana pokaže trajnu posvećenost i izbjegne uticaj trećih strana”, dodao je zvaničnik.\nTokom sastanka sa Rauom, Mirkazemi, koji također predsjedava zajedničkim komitetom za saradnju Irana i Poljske, rekao je da dvije zemlje mogu da prošire svoje trgovinske i ekonomske veze održavanjem redovnih foruma između predstavnika privatnog i državnog sektora.\nRau je, sa svoje strane, rekao da Poljska vidi Iran kao zemlju sa ogromnim ekonomskim potencijalima, dodajući da dvije zemlje u bliskoj budućnosti mogu značajno povećati svoju ekonomsku razmjenu.\nPoljski ministar vanjskih poslova rekao je da se njegova zemlja protivi percepciji nekih evropskih prijestolnica o Iranu i rekao da duboko ukorijenjene historijske i kulturne veze između Irana i Poljske mogu pomoći dvjema zemljama da unaprijede svoju saradnju u različitim oblastima.\nRekao je da Poljska nastoji uspostaviti direktnu liniju između Varšave i Teherana u sklopu svojih napora da poveća trgovinske veze s Iranom.


Šutanovac: Prolazi "medeni mesec" Vučića i zapada | Autonomija\nŠutanovac: Prolazi „medeni mesec“ Vučića i zapada\n"Vučić je čovek koji voli da proizvodi probleme i u svom okruženju i u regionu, a onda te tenzije spušta i sebe predstavlja kao mirotvorca"\nPredsednik Demokratske stranke Dragan Šutanovac smatra da je predsednik Srbije Aleksandar Vučić „razapet između prošlosti i budućnosti, istoka i zapada, mitova i realnosti“, pa određene stavove zauzima u „zavisnosti od raspoloženja i toga s kim razgovara“. Takođe kaže da Vučić jednu politiku vodi unutar zemlje, a sasvim drugu u inostranstvu.\nOsvrćući se na Vučićev poziv na dijalog o Kosovu i odustajanje od mitova, Šutanovac je, u izjavi FoNetu, ukazao na „činjenicu“ da je predsednik Srbije tu temu otvorio po povratku iz SAD.\n„Više je nego očigledno da je dobio sugestiju da je krajnje vreme da počne da ispunjava ono što je obećao„, tvrdi Šutanovac.\nNa drugoj strani, Vučić ima potrebu, prema oceni Šutanovca, „da zadovolji jedan deo svog biračkog tela i svog ega, ne bi li ponovo podigao nacionalnu temu koja se tiče neke nacionalne budućnosti ili nacionalnog spasa“.\nŠutanovac najavljenu deklaraciju o očuvanju srpske nacije smešta u kontekst dnevne politike i misli da je u funkciji odvlačenja pažnje sa ekonomskih problema zemlje.\n„Upravo oni koji su i gurnuli naciju u problem, nacionalisti, ekonomske probleme pokrivaju temama nacionalnog spasavanja„, ustvrdio je Šutanovac.\nReagujući na Vučićev stav da je reč o „benignom dokumentu“, Šutanovac je mišljenja da je po sredi njegova želja da, i pre nego što ga je ponudio javnosti, „pokaže kako neće više podržavati ili pisati maligna dokumenta„.\n„Ne znam šta ima u planu, ali imajući u vidu da se radi o čoveku čija politika se svodi na frazu ‘dok si deo problema, deo si i rešenja’, ne bi me čudilo da i ta deklaracija bude deo saplitanja odnosa Srbije u regionu„, rekao je Šutanovac.\nPodsećajući na slučaj „freskama oslikanog šinobusa“, Šutanovac je konstatovao da je Vučić „čovek koji voli da proizvodi probleme i u svom okruženju i u regionu, a onda te tenzije spušta i sebe predstavlja kao mirotvorca“.\nPrema stavu Šutanovca, „medeni mesec“ međunarodne zajednice i Vučića „polako iščezava“, jer očekivana rešenja, „koja je trebalo da budu implementirana dolaskom nacionalista na vlast u Srbiji, nisu ispostavljena“.\nŠutanovac „nema dilemu“ da Vučić „jednu politiku vodi u inostranstvu i prema strancima, a drugu politiku unutar Srbije“.\n„Ovde je veliki nacionalista koji brine o nacionalnom pitanju, a nisam siguran da takvu istu politiku sprovodi i u inostranstvu“, objasnio je Šutanovac.\nDodikove balvan revolucije\nPoruku predsednika Republike Srpske Milorada Dodika o ujedinjenju Srba „svuda gde je to moguće“, Šutanovac vidi kao „modifikovanu poruku Slobodana Miloševića da bi svi Srbi trebalo da žive u istoj državi“.\n„Ta poruka dovela je do raznih balvan revolucija koje su se obile o glavu, pre svega Srbima“, podsetio je Šutanovac.\nOn misli da bi Srbi i svi koji žive u regionu trebalo da se ujedine u nečemu što se zove tržište, ekonomski napredak i popravljanje odnosa sa komšijama i upozorava da je „sve drugo put u prošlost i spiralu propadanja“.


Rađa se novi medijski gigant u Americi: 263 izdanja dnevnih novina u 47 država - Biznis Telegraf.rs\n08/08/19 | 10:47\nMedijska kuća Gannett, vlasnik dnevnog lista USA Today, prodata za 1,4 milijarde dolara\nAmerička kompanija New Media Investment Group kupuje medijsku kuću Gannett, vlasnika dnevnog lista USA Today, za 1,4 milijarde dolara, čime će nastati najveća novinska kompanija u SAD, izveštava Rojters.\nSuočen sa padom prihoda od štampanih izdanja, Gannet je u poslednjih nekoliko godina uložio milione dolara kako bi povećao svoje digitalno prisustvo. Prodaja, međutim, još uvek nije porasla.\nDve kompanije očekuju da će ovim spajanjem smanjiti troškove za 275-300 miliona dolara godišnje i kažu da će zajedno imati 263 dnevna lista u 47 država.\nNew Media i Gannett su po tiražu najveći vlasnici dnevnih štampanih izdanja u SAD, prema podacima agencije Statista.\nNew Media, odnosno njihova kompanija-ćerka Gatehouse Media, izdaje 144 dnevna lista, a Gannett, čije se dnevne novine USA Today štampaju u 750.000 primeraka dnevno, takođe je vlasnik niza lokalnih novina počev od El Paso Times-a u Teksasu do gradskih izdanja Detroit Free Preš i Register-Guard u Judžinu, u državi Oregon.\nOko 25 odsto prihoda kombinovane kompanije poticaće od digitalnih izdanja, rekao je glavni izvršni direktor New Media, Majkl Rid na konferenciji.\nNakon završetka spajanja, koje se očekuje u drugoj polovini 2019. godine, New Media će imati oko 50,5 procenata udela u kombinovanoj kompaniji, na čijem će čelu biti Rid. NJegova izdavačka kuća, Gatehouse Media, ubuduće će poslovati pod brendom Gannett, koji ima dužu tradiciju.\nAkcionari Gannett-a će dobiti 6,25 dolara u gotovini i 0,5427 akcija New Media grupe za svaku akciju koju poseduju, što zajedno iznosi 12,06 dolara i predstavlja premiju od 12,2 odsto u odnosu na cenu Gannett-ove akcije na zatvaranju berze u petak, dodaje Rojters.


Čačak dobio ambulantu za pregled sportista - Ozonpress :: internet portal\nTag: ambulanta sportske medicine, Zavod za sport\nČačak je treći grad u Srbiji u kome je otvorena Regionalna ambulanta sportske medicine u kojoj će se obavljati besplatni pregledi za decu koja se aktivno bave sportom, uzrasta od 6 do 14 godina. Ambulanta se nalazi u prostoru hale „Mladost“ u naselju Atenica, a decu će pregledati lekari Republičkog zavoda za sport i medicinu.\nPrvi pregledi u danas otvorenoj Regionalnoj ambulanti sportske medicine obavljeni su za mlade košarkaše čačanskog „Borca“, a to će biti omogućeno za sve dečake i devojčice koji treniraju u sportskim klubovima u regionu.\nU Republičkom zavodu za sport i medicinu, podsećaju da je Zakon o sportu propisao obavezne preglede za decu od 6 do 14 godina koja treniraju u sportskim klubovima, zbog čega se i otvaraju ambulante van Beograda.\n– U ovom prvom krugu neće biti nešto veliki broj pregleda, ali je zamisao da ambulanta radi jednom mesečno, u dogovoru sa gradom i sportskim centrom. Ako bude veće interesovanje, ambulanta će funkcionisati dva do tri puta mesečno. Očekujemo konekciju sa sportskim društvima iz Čačka ali I drugih gradova, kao što su Užice, Kraljevo, Kruševac, navela je dr Tamara Gavrilović iz Republičkog zavoda za sport i medicinu, navodeći da će se u ambulanti vršiti dve vrste pregleda, opšti i specijalni, a da će pregledima biti obuhvaćena deca iz takmičarskih sportova.\nLokalna samouprava u Čačku podržala je otvaranje ambulante izdvojivši iz budžeta 350.000 dinara. Za predsednika Skupštine grada, Igora Trifunovića ovo je je još jedan pokazatelj odlične saradnje sa republičkim institucijama.\n-Drago mi je što smo danas u mogućnosti da pokažemo da lokalna samouprava ima odličnu saradnju sa republičkim institucijama. U pitanju je otvaranje regionalne ambulante zbog čega se zahvaljujem Zavodu za sport i medicinu koji su prepoznali naš grad kao mesto gde treba da postoji jedna ovakva ambulanta gde će se pre svega vršiti pregledi i testiranje mladih sportista starosti od 6 do 14 godina. Grad je obezbedio prostorije, a Zavod instrumente i aparaturu, podsetio je Trifunović, predsednik Skupštine grada Čačka, koji je posebno istakao da će pregledi biti besplatni.\nPrema rečima većnika zaduženog za sport, Nemanje Trnavca dok se ne formira Sportski savez grada, što se očekuje za nekoliko meseci, spona između klubova i ambulante biće Kancelarija za mlade.\n-Po novom Zakonu o sportu, besplatni pregledi za decu od 6 do 14 godina su obavezni. Grad Čačak je mlade označio kao priroitet i među prvim smo gradovima u Srbiji koji odbija jednu ovakvu ambulantu. Zavod za sport i medicinu je najviša instanca u RS za pregledanje sportista. Ambulanta će biti regionalnog karaktera, ovde će dolaziti deca iz celog okruga, a lekari će moći da prate njihov napredak. Sada ćemo imati parametre za praćenje sportista, od najnižeg uzrasta pa sve do seniorskih dana. Smatramo da je ovo odličan primer i da je odlično tle za nastavak za nastavak I razvoj sportske medicine u gradu, rekao je Nemanja Trnavac, član Gradskog veća.\nPregledi za decu u ovoj ambulanti su besplatni, ali ne i za državu pa se troškovi pokrivaju preko Republičkog fonda za zdravstveno osiguranje. Zbog toga je neophodno da deca na pregled dođu sa potrebnom dokumentacijom.\n-Potrebno je da se dostave validne knjižice, formulare koje smo mi prosledili u elektronskoj formi i koje roditelji popunjavaju, i uputi pedijatara. To su plavi, specijalistički uputi, izgled te forme smo prosledili da i roditeljima bude malo lakše. To je put kako se dolazi kod nas, navela je dr Tamara Gavrilović.\nRegionalne ambulante sportske medicine, osim u Čačku, do sada su otvorene u Pirotu i Kosovskoj Mitrovici, a dobiće ih još desetak gradova.\nLola 13/12/2016 u 20:16 Odgovorite\n1234 13/12/2016 u 21:50 Odgovorite\nNa otvaranju su bili političari, a ne pedijatri


Sukobi u DS-u - Đilas traži od Tadića da se povuče s mjesta predsjednika stranke - Region | Nezavisni Internet Portal Nova Sloboda\nRegion | Subota, 18. augusta 2012. - 14:57 h\nĐilas traži od Tadića da se povuče s mjesta predsjednika stranke\nZamjenik predsjednika Demokratske stranke Dragan Đilas traži da se lider demokrata Boris Tadić povuče s mjesta predsjednika stranke, objavio je „Blic“.\nPozivajući se na izvore iz vrha DS-a, list, u današnjem izdanju, navodi da je Đilas spreman, u krajnjoj opciji, i da napravi svoju stranku, u koju otvoren poziv ima podpredsjednik Bojan Pajtić.\n„Đilas smatra da je pravljenje nove partije posljednja opcija, ali od toga ne bježi. Prije toga, želi da iskoristi sve mogućnosti unutar DS-a. Ukoliko to ne uspije, spreman je da napravi stranku i ostavlja otvorena vrata za Pajtića“, tvrdi izvor iz DS-a, dodajući da Pajtić „ne bi da napušta stranku, ali da smatra da je Tadićeva pozicija neodrživa“.\n„Blic“ navodi da se kao kompromisni prijedlog iskristaliziralo da Tadić bude počasni predsjednik, Đilas njegov zamjenik koji će i voditi stranku, i da budu samo dva podpredsjednička mjesta - jedno za Pajtića, a drugo za ženu iz reda demokrata, ali da taj prijedlog nije prihvatljiv za Đilasa.\nIzvor „Blica“ navodi da je Tadić do sada izjavljivao da nema namjeru da se povlači i da smatra da njegova odgovornost za stanje u stranci nije najveća.\n„Tadić je ubijeđen da Đilas nije dovoljno uradio u drugom krugu izbora, a zamjera mu i to što je vodio kampanju drugačiju od ostatka stranke“, kazao je taj izvor.\nNa Glavnom odboru stranke, koji bi trebalo da bude održan 1. septembra, raspravljat će se o tome da li će biti vanredne stranačke skupštine - Tadićeva struja predlaže da izbori ne budu prije kraja godine, dok je Đilas za to da se stanje u DS-u odmah riješi, navodi list, prenio je Tanjug.\nIstovremeno, „Večernje novosti“, u današnjem izdanju, objavljuju da bi sljedeće sedmice trebalo da se sastanu Boris Tadić, Dragan Đilas i Bojan Pajtić.\nIdeja je da se najprije šef partije, njegov zamjenik i najuticajniji podpredsjednik slože o kriterijima na osnovu kojih će biti utvrđivana odgovornost funkcionera, kao i da li treba provesti vanredne izbore za sve organe stranke, pišu „Novosti“ i dodaju da bi zatim s tim bilo upoznato Predsjedništvo DS-a i članovi Glavnog odbora.\nPovodom dešavanja u vrhu DS-a, podpredsjednik stranke Dušan Petrović je za današnju „Politiku“ kratko naveo da je DS nacionalna institucija, koja je „važnija od svakog njenog člana, jer je njena misija modernizacija i napredak Srbije, kao jedini način da svaki naš građanin ima stvarnu priliku da se bori za dobar život svoje porodice i sebe“ i da je „zato nemoguće razbiti DS i svako ko to pokuša doživjet će neuspjeh“.\nNjegova kolegica Jelena Trivan je za „Politiku“ kazala da ne želi komentarisati u medijima unutrašnja pitanja stranke, već će o tome diskutovati u organima stranke“.\nČlan Predsjedništva DS-a i bivši ministar životne sredine Oliver Dulić, reagujući na informacije da je, zajedno sa podpredsjednikom Dušanom Petrovićem, u vrhu liste onih od kojih će biti zatražena odgovornost za rezultat majskih izbora, rekao je za današnje „Novosti“ da „jedva čeka da se na stranačkim organima povede rasprava o rezultatima na izborima i o njegovoj, ali i odgovornosti drugih demokrata“.


Poljski premijer želi EU otvorenu za nove članice sa Zapadnog Balkana\nNovoimenovani poljski premijer Mateuš Moravjecki, tražeći danas u Varšavi poverenje poslanika Sejma, poljskog parlamenta, izjavio je da će se nova jednopartijska vlada konzervativne stranke Pravo i Pravda boriti za ambicioznu Evropsku uniju i otvorena vrata za prijem novih članica sa Zapadnog Balkana, prenosi agencija Beta.\n"Branićemo savez Evrope i SAD. Ima međunarodnih aktera koji rado koriste slabost Evrope. Mi želimo ambicioznu EU, otvorenu za prijem novih članica. Otvorenu za Zapadni Balkan. Želimo Uniju koja tesno saradjuje sa Velikom Britanijom nakon Bregzita. Aktivnu Uniju sa globalnim težnjama", kazao je danas Moravjecki u ekspozeu poslanicima donjeg doma poljskog parlamenta.\nMoravjecki, koji nakon parlamentarnih izbora 13. oktobra, u kojima je Pravo i Pravda osvojila većinu za novi četvorogodišnji mandat, ostaje na čelu poljske vlade sa minimalnim izmenama ministara. On je kazao da Poljska ima šansu da spaja Zapad sa Istokom i Sever sa Jugom.\n"Višegradska grupa postaje važan punkt EU. Punkt političke trezvenosti i vrednosti, oaza političkog mira i normalnosti. Zajedno se borimo za dobar budžet EU, zajedno smo uspeli da sprečimo dolazak hiljada izbeglica sa Bliskog istoka", rekao je Moravjecki.\nU ekspozeu, predstavljajući ciljeve nove poljske vlade, Moravjecki je naglasio da Poljska odbija "neodgovorno drmusanje našeg evropskog broda, krajnost izolacionizma i raspada EU" ali isto tako smatra da je opasna i štetna federalizacija EU.\nMateuš Moravjecki obećao je Poljacima u naredne četiri godine državu blagostanja, veliku podršku porodicama, malim i srednjim preduzećima, nabrajajući šta je do sada od tih socijalnih programa i ulaganja u infrastrukturu i inovacije vlada poljskih konzervativaca uradila već u prvom mandatu, od jeseni 2015. godine.\n"Ne želimo da budemo bogata zemlja siromašnih ljudi, ni siromašna zemlja bogatih ljudi. Želimo da budemo bogata zajednica. Budućnost je savremena poljska država blagostanja. Država koja poštuje vrednosti Poljaka, ne prihvata ekstreme, ne prihvata ni utopijske ideologije, ni revolucije u pogledima na svet, ni šovinizme", rekao je premijer.\nKao veliki cilj, premijer Moravjecki je najavio i demografsku strategiju za povratak dela od preko 2,4 miliona Poljaka koji se trenutno nalaze u svetu, pre svega u Velikoj Britaniji i Nemačkoj i pohvalio što se u poslednjih godina dana, iako analitičari to pripisuju neizvesnosti oko Bregzita, broj ekonomskih emigranata iz Poljske smanjen za oko 100.000.\n"Vidimo mnoge izraze globalne nepravde. Poreske rajeve, pranje prljavog novca. To je anomalija, vesnik budućnosti kakvu ne želimo. Već danas uspevamo da se efikasno borimo sa nejednakostima sa kojima se bori ceo Zapad. Za četiri godine smo uspeli da nivo nejednakosti bude isti kao u Danskoj a niži nego što je prosek u Evropi. Manji nego u Francuskoj, Italiji ili Velikoj Britaniji", rekao je premijer.\nMoravjecki je u ekspozeu obećao dalje brže sustizanje evropskog proseka i najrazvijenijih zemalja zahvaljujući privrednom rastu koji bi po proceni premijera mogao da bude za dva do tri odsto viši nego prosečni rast u EU.\nPremijer je takođe obećao da će nova vlada polako i simbolično, završetkom gasovoda "Baltik pajp" okončati zavisnosti Poljske od ruskog gasa a takođe i da će se boriti da klimatski ciljevi EU ne budu tako preambiciozni da nanesu štetu poljskoj privredi i standardu Poljaka.\nMoravjecki: Opasni komentari Makrona o NATO savezu\n"Smatramo da je greška kada zbog klimatskih regulacija radna mesta beže iz Poljske i EU u susedne zemlje", rekao je Moravjecki, koji je, međutim, potvrdio da je pravo svakog Poljaka da udiše svež, nezagadjeni vazduh.\nNakon rasprave, poslanici Sejma glasaće večeras da li daju poverenje novoj vladi starog-novog premijera Mateuša Moravjeckog, iako se računa da je to puka formalnost, pošto vladajući konzervativci imaju većinu u Sejmu.


Počinje ski sezona na Staroj planini | Dan u Beogradu\nNaslovna » BG špijun » Počinje ski sezona na Staroj planini\nAh Neša 12. decembar 2012. BG špijun Postavite komentar\nU ski centru Stara planina od sutra (13. decembar) zvanično počinje skijaška sezona.\nSistemi za veštačko osnežavanje su pušteni u rad i za sve koji sutra dođu na planinu biće puštena u rad gondola i pripadajuće tri staze (7, 7a i 7b). Za najmlađe i skijaše početnike pripremljen je dečiji park sa pokretnom trakom.\nVisina snežnog pokrivača na Staroj planini je oko 50 centimetara, dok je visina utabanog snega na stazama do 30 centimetara. Sa povoljnim vremenskim prilikama i niskim temperaturama, sistem za veštačko osnežavanje će raditi i na ostalim stazama koje će se puštati u rad kako se budu sticali uslovi za bezbedno skijanje. (danubeogradu.rs)\nTagovibg špijun dub sneg stara planina zima\nPrethodni City Break Beograd 2013 od 176 evra\nSledeći Dvorana Doma sindikata – repertoar od 13. do 19. decembra


Džozef MekmilanČ Država mora biti u stanju da donosi odluke – Eurasia\nHome/Balkans/Balkan Press/Džozef MekmilanČ Država mora biti u stanju da donosi odluke\nDžozef MekmilanČ Država mora biti u stanju da donosi odluke\nUstavom BiH je precizirano da se odluka o ulasku BiH u NATO donosi na državnom, a ne na entitetskom nivou, istakao je Džozef Mekmilan, pomoćnik zamjenika ministra odbrane SAD, komentarišući mogućnost da se građani BiH na referendumu izjasne o ulasku zemlje u NATO.\n“Koliko mi je poznato, važeći ustav BiH precizira da se odluka o članstvu u NATO-u donosi na državnom, a ne na entitetskim nivoima. To je sve što mogu reći o ovom pitanju”, kazao je Mekmilan u razgovoru za “Nezavisne”.\nOn je u razgovoru za “Nezavisne” naglasio da BiH za dalji napredak ka NATO-u mora uspostaviti efikasan sistem odlučivanja.\n“U novembru smo procijenili da BiH nije na nivou da bi se moglo reći da je ispunila standarde koji su postavljeni kao preduslov za članstvo u MAP-u. Posebno se to odnosi na pokretnu i nepokretnu vojnu imovinu, koja je ujedno i dio uslova za tranziciju OHR-a. U BiH još nije definirano da li ta imovina pripada državi, entitetima ili je zajednička. Mislim da je to, u oblasti odbrane, prouzrokovalo da ministri budu zabrinuti i ne donose odluku da BiH dobije MAP”, rekao je Mekmilan.\nOn je dodao da saveznici u NATO-u moraju biti sigurni da BiH ima snažnu državnu strukturu, spremnu da efikasno donosi odluke.\n“Govoreći iz pozicije nekog ko radi u Odjelu za odbranu moram izraziti naše principijelno stajalište da nismo bili u prilici donijeti odluku zbog pomenutih razloga. U prošlosti smo imali situacije u kojima nismo mogli odobriti MAP za neke zemlje jer nisu proveli reformu odbrane. To s BiH nije slučaj, ali ovdje se radi da zemlja mora efikasno funkcionisati, kako bismo osigurali da svaka zemlja koja je članica može preuzeti obaveze i provesti”, objasnio je Mekmilan.\nNaveo je da ne može reći da li su ustavne promjene nužne za uspostavu efikasnog sistema u BiH.\n“Moguće je da se odluke mogu donijeti u skladu sa postojećim ustavom. Reforma odbrane je urađena, ali postoje odluke koje nisu donesene ni nakon tri godine, a imovina je jedna od njih. Poenta je da država bude u stanju da donosi odluke. To nismo bili u prilici da vidimo i to je prouzrokovalo našu rezervu da podržimo prihvatanje aplikacije BiH za ulazak u MAP”, kazao je Mekmilan.\nDelegacije ministarstava odbrane BiH i SAD jučer su u Sarajevu razgovarale o saradnji dvije zemlje u oblasti odbrane. SAD su pozvale BiH da 2012. godine bude domaćin medicinsko-evakuacijske vojne vježbe NATO-a. Ministar odbrane BiH Selmo Cikotić podsjetio je da će SAD nastaviti da pomažu reformu odbrane BiH.\n“Konkretno, pomoći će nam u rješavanju viška fosfornog i nestabilnog naoružanja i vojne opreme, koji se nalazi u našim skladištima”, kazao je Cikotić.\nSAD pozdravljaju dolazak bh. vojnika u Avganistan\nDžozef Mekmilan istakao je da SAD pozdravljaju dolazak bh. vojnika u Afganistan.\n“BiH već ima oficire u Afganistanu, a shvatio sam da je BiH donijela odluku da pošalje i dodatne vojnike u ovu zemlju. Kao što znate, SAD i NATO pozvali su na slanje dodatnih vojnika dok se odgovornost ne bude prenijela na afganistanske vlasti”, kazao je Mekmilan.\nPrevious Karadžić case to proceed March 1\nNext Glavas Could Soon Be Extradited to Croatia


Obilježeno 28 godina od stradanja derventskih boraca - Radio Derventa - RTV Derventa vijesti\nHome GRADOVIDerventa Obilježeno 28 godina od stradanja derventskih boraca\nU Vlasenici je danas obilježeno 28 godina od pogibije 15 boraca derventske 327. motorizovane brigade Vojske Republike Srpske /VRS/.\n“S jedne strane, to je tuga zbog izgubljenih života koje njihovim porodicama niko nikada ne može da nadoknadi, a s druge strane, ponos što su pripadnici naših vojnih formacija uspjeli da odbrane Srbe na ovom prostoru i što danas vidimo da je Vlasenica lijep i pristojno uređen grad u kojem ljudi svih vjera, nacija i političkih ubjeđenja žive normalno i u slozi”, rekao je Vujičić.\n“Družili smo se kada je bilo najteže, pa i danas ćemo kada smo stvorili Srpsku. Sjećanje na poginule je najsvetija stvar i njih ne smijemo nikada da zaboravimo”, poručio je Simanić.\n“Važno je da ne blijede sjećanja na naše heroje, da se svake godine okupljamo i pominjemo njihova imena, da se sjećamo herojskih djela, a naša je obaveza da sve što su oni stvarali prenosimo na mlađe generacije”, naglasio je Đurić.\nCentar za kulturu: Pred derventskom publikom monodrama “Ima neka tajna veza”


To nikad neće upaliti - Finesa\nTo nikad neće upaliti količina\nNetflix trenutno ima preko 215 miliona korisnika i 9500 zaposlenih, pa nam njegov uspeh izgleda vrlo očekivano i čak neizbežno. Međutim ova kompanija od prvog dana osnivanja imala je svega dva osnivača, mali tim i nevolje na svakom ćošku. Pred vama je jedna od najinspirativnijih priča, priča o usponu Netflix kompanije koja je zamalo postala kompanija za personalizovane šampone i daske za surfovanje.\nMarc Randolph je znao da želi da postane preduzetnik nakon svoje uspešne karijere u različitim kompanijama, znao je da njegova sveska sa 950 propalih ideja čeka jednu pravu, onu koja će da promeni svet. Njegov saputnik sa kojim je delio auto na putu ka poslu, Reed Hastings, je na većinu ideja hladno izgovarao “To nikad neće uspeti”, sve do jedne… Sve ostalo je istorija – istorija koja će vas navesti da u svojim idejama istrajete, naučite da prepoznate one za koje se vredi boriti, lekcije liderstva od jednog od najuspešnijih osnivača, i kako izgraditi zdravu, stabilnu kulturu kompanije – bilo da broji 3 ili 30000 zaposlenih.\n“Prezanimljivo i zabavno!” Reed Hastings, CEO Netflix kompanije\nBudite prvi koji će napisati recenziju za „To nikad neće upaliti“ Odustani od odgovora\nMarc Randolph je veteran iz Silicijumske doline, preduzetnik, savetnik i investitor. Kao suosnivač i osnivački izvršni direktor Netfliks-a, postavio je veliki deo temelja za uslugu koja je narasla na 150 miliona pretplatnika i iz temelja promenio način na koji svet doživljava medije. Marc-ova karijera kao preduzetnika traje četiri decenije. Osnovao je ili suosnivao šest drugih uspešnih startupa, bio mentor stotinama preduzetnika u ranoj fazi, a kao investitor pomogao je u pokretanju desetina uspešnih tehnoloških poduhvata (i isto toliko neuspešnih). Osnivač je i softverske kompanije za analitiku Looker Data Sciences, koju je Google kupio 2019. za 2,6 milijardi dolara.


Beta 24. juna 2016. 10:00\nŠef poljske diplomatije Vitold Vaščikovski ocenio je danas pobedu opcije Bregzita na referendumu u Velikoj Britaniji kao lošu vest za Poljsku, Evropu, a i samu Veliku Britaniju koju će odluka o napuštanju Evropske unije osetno oslabiti.\n„Desilo se. To je loša vest za Evropu, loša vest za Poljsku. To znači i destabilizaciju same Velike Britanije u ovom trenutku“, rekao je Vaščikovski poljskoj televiziji Republika.\nŠef poljske diplomatije je u četvrtak ocenio da će od Evropske unije ako je napusti Velika Britanija ostati samo fasada.\nPoljski zvaničnici ne kriju da im pored ekonomskih problema i sudbine stotina hiljada poljskih gastarbajtera u Velikoj Britaniji glavobolje zadaje i to što gube u EU važnog saveznika na čiju podršku su mogli da računaju u svom oštrom kursu prema Rusiji za koji razumevanja nemaju ni Nemačka ni Francuska.\n„EU bez zemlje na koju otpada 16 odsto BDP-a Unije i 13 odsto njenog stanovništva biće znatno slabija i na medjunarodnoj sceni, recimo u odnosima sa Rusijom koja podgreva imperijalističke snove ali i sama Unija biće drugačija jer će u njoj veću ulogu igrati Nemci“, rekao je za TV Polsat potpredsednik Evropskog parlamenta Rišard Čarnjecki.\nPotpredsednik EP iz stranke vladajućih konzervativaca Pravo i pravda podsetio je da odlazak Velike Britanije iz EU zadaje i moćan ekonomski udarac Poljskoj.\n„Velika Britanija je sada na drugom mestu po uvozu poljske robe odmah iza Nemačke. Mi u Veliku Britaniju izvozimo roba za 11 milijardi evra godišnje i za nas je jako važno pod kojim uslovima će Velika Britanija izlaziti iz EU jer, nema šta da krijemo, taj izvoz treba maksimalno očuvati“, kazao je Čarnjecki.\nEvroposlanik Prava i Pravde upozorio je takodje da je taj izvoz tako veliki delimično iz zbog toga što u Velikoj Britaniji živi i radi skoro dva miliona Poljaka i izrazio zabrinutost za njihov status jer će neki od njih morati da se vrate u domovinu.\nPrema procenama ekonomista nakon odlaska Velike Britanije iz EU položaj poljskih gastarbajtera pogoršaće se osetno, jer dok ih sada štite evropski zakoni, ubuduće će biti prepušteni odlukama isključivo britanskog parlamenta a može da se očekuje povratak minimalno oko 400.000 Poljaka gastarbajtera u domovinu, što bi značilo gubitak od oko dve milijarde evra godišnje na njihovim doznakama.


Đorđević: Vlasnik firme Handy će porodiljama isplatiti sve što duguje!\nPorodilje će iskoristiti svoja prava\nObjavljeno: 20.07.2018. 11:24h\nMinistar za rad, zapošljavanje, boračka i socijalna pitanja Zoran Đorđević izjavio je danas da je vlasnik firme "Handy" rekao da će uplatiti sve što duguje porodiljama iz te firme, i da će biti rešen radno pravni status svih 236 radnika u narednom periodu.\nĐorđević je novinarima u Palati "Srbija" kazao da će Ministarstvo da prati situaciju u firmi i da će inspekcija u narednim danima da nastavi sa radom i sa inspekcijskim nadzorom firme "Handy". "Imali smo sreće jer je vlasnik firme došao u Srbiju, direktor firme je pobegao, a vlasnik je prebacio nadležnost na sebe i javio se inspekciji rada", rekao je Đorđević i dodao da je u pitanju osoba koja je "kooperativna i koja nije želela da napravi problem zaposlenima".\nOn je kazao da je inspekcijski nadzor juče utvrdio da je u centralnom registru 236 zaposlenih, a od toga je 20 porodilja koje imaju problem sa isplatom. Djordjević je rekao da je novi direktor juče na sajtu objavio šta je trebalo da dostave porodilje i da je obećao da će da prihvatiti i doznake.\nHRVATSKA DOBILA SVOG MARADONU: Predriblao ceo tim, pretrčao ceo teren i dao gol kao i Dijego Englezima 1986.\nOD OVOG SNIMKA MOŽE DA VAM PUKNE SRCE Baka (73) je prosila na ulici,a ovaj dečko je uradio nešto što NIKO NIJE HTEO


Nijemci imaju plan za spas dizel motora - Prnjavorski informativni portal\nNjemački proizvođači automobila i predstavnici vlade dogovorili su plan za “spas” dizel motora. Razlog za ovaj plan su brojne najave njemačkih gradova koji planiraju da zabrane dizel motore u urbanim sredinama.\nProizvođači će motore koji poštuju Euro 5 i Euro 6 norme povući i sa dodatkom novog softvera smanjiti emisiju štetnih gasova za oko 20 odsto. Procjenjuje se da će proizvođače ova “popravka” koštati oko 100 evra po vozilu.\nPrvi je sa opozivom počeo Mercedes koji je već pozvao u servise tri miliona automobila, juče je i Audi opozvao 850.000 vozila. Ranije, zbog navedenih pooštravanja dozvoljene emisije štetnih gasova, Porsche je saopštio da je moguće da će napustiti dizel motore.\nZagorje pogodio grad veličine oraha VIDEO


Novi predsednik Amerike Donald Tramp povukao je prve poteze – među njima je i odluka da otpusti oko 80 ambasadora širom sveta koje je postavio bivši predsednik Barak Obama. Ambasador u Srbiji Kajl Skot nije na spisku onih koji treba da se vrate u Vašington – kako je izjavio, od nove administracije je već dobio nalog za buduće poslove.\nLogično je da svaki novi predsednik donese promene, kaže ambasador Skot o novom predsedniku Amerike i dodaje da treba dati novoj administraciji vremena da bi se videlo u čemu su razlike.\n"Što se tiče Balkana, ja još nisam čuo ništa od nove administracije što bi značilo da će biti velike promene u našoj politici u ovom regionu. To znači da smo mi još uvek za integraciju u EU, za pomirenje među zemljama ovog regiona, i ja očekujem istu politiku i u novoj administraciji", izjavio je ambasador Skot.\nI novinarka Ljiljana Smajlović ne očekuje velike promene u američkoj politici prema ovom delu sveta. Ja ne vidim da Trampa nešto posebno zanima naš region, niti da on ima bitno druga-čiju ideju nego što su imali njegovi prethodnici, kaže Smajlović u razgovoru za Glas Amerike.\n"Mi samo očekujemo da ako se relaksiraju odnosi između Moskve i Vašingtona, da ćemo mi biti pod manjim pritiskom da uvodimo sankcije Rusima. I uopšte, ja mislim da je za nas dobro da olabavi sukob i da olabavi hladni rat. Prema tome, korist, po mom mišljenju, će biti kolateralna korist, uzputna korist od toga što će možda da se prebaci ovaj čovek Tramp više na Kinu, a ovi su bili koncentrisani na Putina", rekla je Smajlović.\nSpoljnopolitički koemntator Boško Jakšić takođe, očekuje lakše vreme za Srbiju: "Ukoliko dođe do otopljavanja, onda može situacija da se relaksira i da nama zaista bude lakše, jer onda vas neće toliko pritiskati i neće biti toliko osetljivi na bilo kakve korake koje vi pravite ka jednom, ili ka drugom partneru", kaže Jakšić.\nKao i čitav region, i Srbija bi, po mišljenju sagovornika Glasa Amerike, mogla da ima indirektne koristi od moguće relaksacije odnosa na liniji Moskva – Vašington. Mada, velikih promena sigurno neće biti:\n"Što se nas tiče – ja isto mislim da su to nijanse. Znači, neće nam vratiti Kosovo, neće reći izvinite što smo vas bombardovali, mislim da ništa od toga ne treba da očekujemo", kaže Smajlović. "Ali ipet, neke koristi od toga što neće biti taj hladni rat najgori između Rusije i Vašingtona, ja mislim da je to dobro za nas u svakom pogledu."\nNajveću nepoznanicu i dalje predstavlja spoljna politika novog predsednika SAD – prve naznake su možda predstavljene javnosti, ali i dalje ostaje pitanje šta će biti spoljnopolitički prioriteti Donalda Trampa.\nBoško Jakšić podseća da je Tramp protiv intervencionizma i vojnog mešanja, a istovremeno kaže kako vojno mora sa satre Islamsku državu. "U odnosima prema Kini spreman je da otvori veliki trgovinski rat sa Kinom, a onda hoće da brani interese SAD, koji bi bili ozbiljno poremećeni u jednoj takvoj situaciji", kaže Jakšić.\nStavljajući u svojoj politici Ameriku na prvo mesto, otvara se pitanje starih decenijskih savezništava, a čini se da je Evropa najzabrinutija nakon Trampovog inauguracionog govora\n"Ja ne umem još da razaberem da li je ovo stvarno nešto bitno drugačije. Ali, ovo je bitno drugačiji ton", kaže Smajlović. "Ovaj napad na Merkelovu, možda je to samo zbog migranata, možda on samo hoće da kaže njoj – voleo bih neke druge lidere koji će, kad su migranti u pitanju da pevaju istu pesmu koju ja pevam. Ali ipak, ovakav atak na Evropsku uniju je neobičan. To je nešto novo, to čak nismo čuli ni u toj kampanji".\nNakon samo dva dana na poziciji predsednika SAD teško govoriti o tome kako će izgledati Amerika i svet nakon Trampovog mandata. Ali, neke stvari su ipak sigurne – Donald Tramp je nešto sasvim novo u američkoj politici i sa njim verovatno nikada neće biti nezanimljivo.


U Srbiji više od milion nezaposlenih – Nadlanu.com\nU Srbiji više od milion nezaposlenih\nObjavljeno 15. maja 2013. / 16:34:39\nOna je rekla novinarima da je po zvaničnim podacima Nacionalne službe za zapošljavanje, nezaposleno 765.000 ljudi, ali ASNS ima precizne podatke i o nezaposlenima koji nisu prijavljeni toj službi ili rade “na crno”.\nPo oceni predsednice ASNS, stopa nezaposlenosti u Srbiji do kraja godine iznosiće 30 odsto.\n“Od početka ove godine u Srbiji je bez posla ostalo oko 30.000 ljudi, a očekuje se da će od 63.000 radnika, koliko je u preduzećima koja su u procesu restrukturanja, polovina ostati bez posla jer će 50 odsto tih preduzeća otići u stečaj”, rekla je Savić.\nDodala je da će ove godine ekonomska situacija biti teža nego lane. Savić koja je i poslanik u Skupštini Srbije, rekla je da će se do kraja maja održati vanredna skupštinska sednica sa samo jednom tačkom dnevnog reda: ekonomski i socijalni položaj radnika, odnosno gradjana Srbije.\n“Položaj radnika u Srbiji nikada nije bio teži jer je ogroman broj nezaposlenih, jer se ne poštuje Zakaon o radu, ni kolektivni ugovori, nema garancija za će oni koji rade da će primiti platu, ne uplaćuju se socijalni i penzioni doprinosi”, nabrojala je Savić.\nOna je danas razgovarala s predstavnicima čačanskih sindikata i rukovodstvom Grada o lokalnoj ekonomskoj situaciji.


Prekinuta vodovodna cijev, bez vode potrošači u ulici ,,Živka Žižića“ i ,,Slobode“\nPrilikom izvođenja radova na gradskom trgu prekinuta je vodovodna cijev pa su bez vode potrošači u ulici ,,Živka Žižića“, i ,,Slobode“, saopštili su iz Vodovoda Bistrica. Oni dodaju da su ekipe tehničke službe na terenu, a da se uredno snabdijevanje vodom očekuje poslije 12 časova.\nZbog kvara na glavnom distributivnom cjevovodu u Resniku, bez vode će od devet časova biti i naselja Loznice, Resnik, Rasovo, Strojtanica, Njegnjevo, Oluje i Gubavač. Iz vodovoda očekuju da će vodosnabdijevanje za ovaj dio biti uspostavljeno poslije 17 časova.\nU Službi hitne medicinske pomoći tokom proteklog dana ljekarsku pomoć zatražilo je 68 sugrađana, a dežurna ekipa je devet puta intervenisala na terenu.\nSa bjelopoljske željezničke stanice saopšteno je da lokalni vozovi saobraćaju po redu vožnje, dok je međunarodni jutros kasnio 20 minuta, dodajući da se nadaju da će tokom dana biti redovan saobraćaj.\nNa putevima u zemlji saobraća se po pretežno suvim kolovozima i uz dobru vidljivost, saopštili su iz Amscg, i apelovali na vozače da vožnju prilagode uslovima na putu.


srbijasport.net - Vesti - Superliga Srbije - Stadion u Surdulici dobija novu travnatu podlogu, planira se isto i na "Čairu"\n28.05.2019 juznevesti.com 376\nFSS sređuje infrstrukturu po Srbiji; foto: FK Radnik\nBolje uslove imaće u sledećoj sezoni fudbaleri Radnika, ali i ekipe koje mu budu gostovale, s obzirom na to da će njihov Gradski stadion, kako kažu u surduličkom klubu, uskoro dobiti novu podlogu. Nova trava, sanacija drenaže i sistem navodnjavanja donacija su Fudbalskog saveza Srbije.\nPriprema za radove je u toku, kažu u Radniku, a narednih dana počeće i sama sanacija.\nNajpre se skida sadašnja travnata podloga sa čitavog terena. Po završetku kreću radovi na sanaciji drenaže, postavljanju savremenih zalivnih sistema sa ravnomerno raspoređenim automatskim prskalicama (POPO UP sistemi) i nove travnate podloge najvišeg kvaliteta po uzoru na svetske stadione - navode u surduličkom klubu.\nSem Surduličana još nekoliko superligaša i prvoligaša dobiće pomoć za sređivanje stadiona od Fudbalskog saveza Srbije, kako sami kažu, a sve sa ciljem da kvalitet srpskog fudbala od sledeće sezone bude na višem nivou.\nJedan od najvećih problema sa kojima se suočava srpski fudbal jeste neodgovarajuća fudbalska infrastruktura. To se pre svega odnosi na stadione koji su građeni pre više od 50 godina, ali i na terene koji su u jako lošem stanju, daleko ispod standarda koje savremeni fudbal zahteva - navode u FSS-u.\nI podloga u “Čairu” plan FSS-a\nMeđu gradovima čiji će stadioni dobiti novu podlogu u Fudbalskom savezu Srbije navode i Niš. Često kritikovana od strane gostujućih timova, pa čak i domaćeg Radničkog, travnata podloga stadiona “Čair” uskoro bi trebalo da dobije novi sjaj.\nPotpredsednik Radničkog Dragan Marković kaže da trenutno rade na tome, pa će za par dana znati šta će biti novo na “Čairu”.\nGledamo nešto mi, nešto što može Grad, što može država da uradimo i da bude po svim standardima UEFA. Radimo u tom pravcu i ja očekujem da ćemo kroz dan, dva imati konkretne informacije - rekao je Marković.\nSem podloge, problematična na “Čairu” je i zapadna tribina, koja jedina nije rekonstruisana 2013. godine. Kao i mnogo puta ranije, uređenje zapada najavljeno je za ovu godinu, a u Gradu kažu da se trenutno prikuplja neophodna dokumentacija.\nGrađevinska dozvola očekuje se do kraja juna, ali kako još nema svih papira u Kabinetu gradonačelnika Niša kažu da ne mogu precizirati kada će se krenuti sa radovima.\nSuperliga Srbije Muškarci Superliga - Play Off Radnik Radnički (N) Srbija Pčinjski okrug Surdulica


Republika / U VELIKOJ AKCIJI POLICIJE UHAPŠENO OSAM OSOBA: Na teret im se stavljaju zloupotrebe položaja, krijumčarenje, pranje novca i još mnogo toga!\nZaplenjen novac i preparati\nOni se terete da su, tokom dužeg vremenskog perioda, nabavljali i prodavali preparat „Kamagra“, a da prethodno nisu pribavili dozvolu Agencije za lekove i medicinska sredstva za njihovo stavljanje u promet.\nKako se sumnja, oni su navedene preparate nabavljali iz Kine i Indije, izbegavajući mere carinskog nadzora, skladištili ih u magacinima na teritoriji Subotice, Apatina i Beograda i prodavali ih putem oglašvanja na internet sajtovima, a krajnjim kupcima ih dostavljali putem kurirskih službi.\nPrilikom pretresa stana i drugih prostorija koje koriste, od osumnjičenih je oduzeto više od 100.000 evra ii 1.500.000 dinara, preko 120 bankovnih čekova za realizaciju, kriptovalute u vrednosti od 30.000 američkih dolara, velika količina „kamagre“, automobili, kao i internet sajt preko koga su vršili prodaju. Novac stečen kriminalnim delovanjem članovi ove grupe su, kako se sumnja, ulagali u kupovinu nekretnina i vozila kao i u kupovinu kriptovaluta, a u nameri da prikriju nezakonito poreklo novca i imovine.\nOsumnjičenima je određeno zadržavanje do 48 sati i oni će, uz krivičnu prijavu, biti privedeni Posebnom tužilaštvu za borbu protiv visokotehnološkog kriminala.\nSrbija MUP SBPOK Odeljenje za borbu protiv visokotehnološkog kriminala Zloupotreba Zloupotreba položaja Trgovina Krijumčarenje


Žaolin: Lokalne uprave doprinijele saradnji\nAmbasador Kine Ži Žaolin ističe da su crnogorske lokalne uprave širenju saradnje Crne Gore i Kine. Žaolina je, u oproštajnu posjetu, primio gradonačelnik Prijestonice Cetinje Aleksandar Bogdanović. Kineski ambasador zadovoljan je dosadašnjim aktivnostima na povećanju saradnje dvije države. On je naglasio kak\nAmbasador Kine Ži Žaolin ističe da su crnogorske lokalne uprave širenju saradnje Crne Gore i Kine. Žaolina je, u oproštajnu posjetu, primio gradonačelnik Prijestonice Cetinje Aleksandar Bogdanović. Kineski ambasador zadovoljan je dosadašnjim aktivnostima na povećanju saradnje dvije države. On je naglasio kako je Prijestonica Cetinje do sada bila prepoznata kao grad koji je u izuzetnoj mjeri ostvario saradnju sa subjektima iz NR Kine, pri čemu je iskazao uvjerenje da će ti odnosi, uz realizaciju zajedničkih projekata, biti nastavljeni i u budućnosti.\nBogdanović i Žaolin su se složili da je došlo do znatnog intenziviranja odnosa, kako na relaciji između Prijestonice Cetinje i Ambasade Kine, tako i različitih subjekata iz te države.\nBogdanović je podsjetio da su tokom diplomatske misije ambasadora Žaolina, na Cetinju realizovani i prvi projekti u kojima su učestvovali i predstavnici javnog sektora NR Kine.\nGovoreći o odnosima dvije države, Bogdanović je istakao da su oni vremenom sve sadržajniji, pri čemu je iskazao očekivanje da će taj trend biti nastavljen i budućnosti.\nOn je podsjetio da Prijestonica Cetinje već ima najave da bi kineski partneri i u budućnosti mogli aktivno učestvovati u realizaciji narednih projekata gradske uprave.\nBogdanović je zahvalio ambasadoru Kine na konstruktivnoj saradnji i podršci ambiciji Prijestonice Cetinje da, kroz saradnju sa subjektima iz te države, realizuje infrastrukturne i druge projekte.\nSledeća ⇨ Poraz na povratničkom debiju\nPrethodna ⇦ “14. oktobar“ proizvodi za Kineze


Pomoćnik ministra komunikacija i prometa BiH Zoran Andrić i generalni direktor Direktorata za drumski saobraćaj Ministarstva saobraćaja i pomorstva Crne Gore Dalibor Milošević potpisali su u Banjoj Luci Protokol sa sastanka Mješovite komisije o prijevozu putnika i tereta u međunarodnom cestovnom prometu između dvije zemlje. Predstavnici dviju država istaknuli su da će se kroz razvoj […]\nKanadski Fraser institut napravio je opsežno istraživanje ekonomskih sloboda u svijetu prema kojem je BiH zauzela neslavno posljednje mjesto među zemljama Zapadnog Balkana, a 98. mjesto u svijetu. Albanija (34. mjesto), Makedonija (68.) i Crna Gora (72.) daleko su nadmašile BiH, a bolja od BiH u ovom segmentu je i Srbija koja se nalazi na […]\nIz Uprave za indirektno oporezivanje Bosne i Hercegovine (UIO BiH) pozvali su porezne i akcizne obveznike da što prije podnesu zahtjev za registraciju za korištenje elektronskih usluga. Podsjećaju da će od početka 2019. godine svi porezni obveznici morati isključivo elektronskim putem podnositi PDV i akcizne prijave, te neće postojati mogućnost dostavljanja prijava u “papirnom obliku”. […]\nGorivo će ponovo poskupjeti\nGorivo i gas na benzinskim pumpama u RS-u prije nekoliko puta ponovo su poskupjeli, a do kraja sedmice se očekuju nove korekcije cijena. Cijene su prije nekoliko dana skočile, pa se tako, na primjer, dizel na pojedinim pumpama kreće i do 2,35 KM. dok gas košta oko 1,19 KM. Mile Jovanović, direktor “Nešković” pumpe izjavio […]\nPočetkom oktobra bi konačno trebalo da bude raspisan tender za gradnju mosta kod Bosanske Gradiške između Bosne i Hercegovine i Hrvatske. U utorak ili srijedu trebalo bi da budu održane konsultacije koje prethode tenderu, a koje traju pet dana. Nakon spomenutog perioda slijedi raspisivanje tendera, potvrđeno je za Klix.ba iz ministarstva prometa i komunikacija Bosne […]\nU BiH su registrovane 423 podružnice stranih kompanija, što je 12,7 posto od ukupnog broja poslovnih subjekata koji imaju 20 i više zaposlenih. Najveće učešće stranih podružnica, 46,6 posto, registrovano je u prerađivačkoj industriji, te trgovini na veliko i malo 27,9 odsto, podaci su Agencije za statistiku BiH za 2016. godinu. U stranim podružnicama angažovano […]\nSindikalna potrošačka korpa za četveročlanu porodicu u Republici Srpskoj u augustu koštala je 1.869 KM, saopćeno je iz Saveza sindikata Republike Srpske. Najviše novca porodice su u RS-u u augustu trošile za nabavku prehrane – 691 KM, stanovanje i komunalne usluge koštale su 568 KM, dok je za tekuće održavanje domaćinstva trebalo izdvojiti 105 KM, […]\nUzimajući u obzir potrebu da se u Federaciji na najefikasniji način reguliraju pitanja koja se odnose na oblasti građenja i stambene politike, federalni ministar prostornog uređenja Josip Martić u intervjuu za Fenu potvrdio je da su trenutno u proceduri predložene dopune Zakona o prostornom planiranju i korištenju zemljišta na nivou Federacije BiH, kao i donošenje […]\nBosna i Hercegovina troši oko 20 odsto svog bruto društvenog proizvoda na energiju, što je tri puta više nego u Sjedinjenim Američkim Državama ili zemljama EU, navodi se u izvještaju Unapređenje energetske efikasnosti u institucijama FBiH, koji je utemeljen na podacima iz 2008. godine. Tada je za energiju u BiH potrošeno 2,1 milijardu eura. Stručnjaci […]\nMaloprodajni lanac Tropic, odnosno njegovi vlasnici, spremaju prodor na tržište Federacije BiH. Tropic je ubjedljivo najveći maloprodajni lanac u Republici Srpskoj, a već ima i nekoliko prodajnih objekata u FBiH. Osim toga, vlasnici Tropica su osnovali kompaniju u Federaciji koja uskoro otvara veliki trgovački centar. Paralelno, traju pregovori o preuzimanju trgovačkog lanca Mercator, koji najveći […]\nStrana 60 od 116« Prva«...102030...5859606162...708090...»Zadnja »


Radnički dočekuje Zlatiborce, a Šumadija gostuje u Požegi - KRAGUJEVAČKI SPORT\nOd ekipe Radničkog 1923 sutra se očekuje da nastavi pobedničku seriju na „Čika Dači“ (Foto: N. Kotlajić)\nDanas se igraju utakmice 7. kola Srpske lige Zapad, u kojem Radnički dočekuje ekipu Zlatibora iz Čajetine, a drugi kragujevački srpskoligaš Šumadija 1903, pod vođstvom novog trenera Vladimira Pantelića, gostuje Slogi u Požegi.\nPosle remija u Loznici i nesrećno primljenog gola u sudijskoj nadoknadi vremena, srpskoligaš sa „Čika Dače“ ima lakši posao ovog vikenda. Za protivnika ima novajliju Zlatibor iz Čajetine, koji je stekao status srpskoligaša posle osvajanja prvog mesta u Zoni Drina. Međutim, Zlatiborci su dobro startovali i iz prethodnih šest kola osvojili su osam bodova. Uspeli su da nadoknade bodove izgubljene na svom terenu protiv Budućnosti Krušika pobedom u duelu sa Poletom u Ljubiću, a remijem sa Mihajlovcem u prošlom kolu sačuvali su odlično sedmo mesto na tabeli.\nFudbaleri Radničkog 1923 još nisu osetili gorčinu poraza. Zabeležili su četiri pobede, od kojih dve u gostima, uz dva remija, tako da sa 14 osvojenih bodova zaostaju samo jedan korak od vodeće ekipe Budućnosti Krušika, koja ima učinak od pet pobeda i jednog poraza.\nTrener Radovan Radaković u toku ove nedelje dobro je pripremio ekipu, a imao je i razloga da igračima ukaže da se utakmica igra sve dok sudija ne označi kraj. Da su vodili računa o tome ne bi tako lako prokockali stečenu prednost protiv Loznačana i primili gol u poslednjem minutu utakmice, zbog čega su prvo mesto prepustili Valjevcima. Doduše, treba reći da su Kragujevčani igrali sa igračem manje celo drugo poluvreme,\nDomaći tim je favorit u današnjem duelu, ali do novih bodova može samo maksimalnim zalaganjem i ofanzivnom igrom u toku cele utakmice. Radnički 1923 će biti oslabljen neigranjem štopera Lazara Petrović zbog isključenja u Loznici, ali trener Radaković će naći adekvatnu zamenu za standardnog prvotimca, tako da nema prepreke da se zabeleži peta pobeda u sezoni.\nFudbaleri Šumadije 1903 sa novim trenerom na klupi putuju u Požegu da poprave utisak iz prethodnog kola (Foto: M. Jovičić)\nSrpskoligaš sa Bubnja vezao je tri nesrećna poraza na svom terenu i to sve sa golom razlike. Najteže je pao poslednji neuspeh protiv pribojskog FAP-a u derbiju začelja pre nedelju dana, u utakmici u kojoj se očekivala pobeda Šumadinaca i iskorak prema sredini tabele. Međutim, i pored stečenog vođstva fudbaleri Šumadije su dozvolili borbenim Pribojcima da preokrenu rezultat i odnesu bodove sa Bubnja.\nTo je bio i razlog zbog čega je došlo do promene na klupi kragujevačkog srpskoligaša, koji je posle još jednog neuspeha ponovo prikovan na poslednjem mestu. Predvođeni novim trenerom Vladimirom Pantelićem fudbaleri Šumadije odlaze u Požegu, gde se sastaju sa neugodnom ekipom Sloge koja je na startu sezone uspela da uzme bod Radničkom 1923 na „Čika Dači“.\nPožežani su u zadnja dva kola zabeležili pobede, i to na gostovanjima u FAP-u i Smederevu, ali su i oni i te kako ranjivi, što je pokazao poraz na domaćem terenu od Mokre Gore, koju su Šumadinci savladali u Zubinom Potoku. Zbog toga u taboru Šumadije veruju da će se sa novim trenerom vratiti pobednički duh i da će se u Kragujevac vratiti neporaženi.\nUtakmice Radnički 1923 – Zlatibor i Sloga – Šumadija igraju se od 15 časova i 30 minuta, a u isto vreme sastaju se FAP – Jošanica i Šapine – Loznica. U nedelju od 11 časova igraju Polet (Lj) i Smederevo, a od 15,30h Mihajlovac – Budućnost Krušik i Železničar – Jedinstvo Putevi. Jedan meč 7. kola već je odigran, a to je duel između Mokre Gore i Karađorđa, koji je završen podelom bodova 1:1.\nPrevious Pantelić umesto Tufegdžića na klupi Šumadije 1903\nNext Šumadinke spremile zamku za „Lavice“ (subota, 15,30h)


Zašto je kafa odlična za zdravlje muškaraca\nZdravlje Autor:Božica Luković13. jan. 202112:24\nFoto: Ability Films / BACKGRID / Backgrid USA / Profimedia\nIspijanje nekoliko šolja kafe svakog dana doprinosi smanjenju rizika od obolevanja od raka prostate - i poveća šanse za preživljavanje za 16 procenata, otkriva novo istraživanje.\nIstraživanje o uticaju kafe, koje je sproveo Kineski medicinski univerzitet, pokazalo je da oni koji piju kafu redovno imaju 10 odsto manje rizika da obole od raka prostate nego oni koji ne piju često ovaj napitak.\nLjubitelji kafe imali su devet odsto manje šansi da boluju od raka prostate, a kod onih koji piju veće količine taj procenat je porastao na 12 odsto.\nOsobe sa uznapredovalim rakom prostate imale su 16 odsto manje šansi da umru od te bolesti ukoliko su pili kafu, tvrde u studiji. Studiju, objavljenu u British Medical Journal (BMJ), sproveo je dr Kefeng Vang sa Kineskog medicinskog univerziteta.\nIstraživači su analizirali podatke iz 16 relevantnih studija objavljenih pre septembra 2020. godine. Ukupno, različite studije koje je tim analizirao uključivale su podatke o više od milion muškaraca od kojih je 57.732 razvilo rak prostate. Konzumacija kafe kretala se od jedne ili manje od dve šolje dnevno, do devet ili više dnevno, prema rečima dr Vanga.\nŠta kafa radi tvom metabolizmu kad je popiješ pre doručka\nPreskakanje jutarnje kafe izaziva haos u vašem organizmu\n„Ova studija sugeriše da bi povećana konzumacija kafe mogla biti povezana sa smanjenim rizikom od raka prostate“, rekao je on.\nPostoji biološko objašnjenje za njihove nalaze, objasnio je dr Vang. Kafa je poznata po tome što poboljšava nivo šećera u krvi i ima antiupalne i antioksidativne efekte. Takođe utiče na nivo polnih hormona, što sve može da pomogne u zaštiti od raka prostate.\n„Dalje istraživanje je i dalje neophodno kako bi se istražili osnovni mehanizmi i aktivna jedinjenja u kafi. Ako se pokaže da je povezanost uzročno-posledična, muškarci bi mogli biti podstaknuti da povećaju konzumaciju kafe kako bi potencijalno smanjili rizik od raka prostate“, zaključio je lekar.\nPovrće koje pomaže kod šećera u krvi i osteoporoze\nDa li je zdraviji punomasni ili lajt jogurt\nTip ljudi koje komarci prosto proždiru


HomeEkonomijaZavršeni razgovori misije MMF-a s delegacijom Srbije\n16/10/2020Redakcija BALKAN TVEkonomija, Vesti0\nPredsednik Aleksandar Vučić, Siniša Mali i guvernerka Narodne banke Srbije Jorgovanka Tabaković putem video linka razgovara sa šefom delegacije MMF (Foto Tanjug/ Instagram „Budućnostsrbijeav”)\nRazgovori delegacije Srbije s misijom Međunarodnog monetarnog fonda (MMF) u okviru petog i poslednjeg polugodišnjeg razmatranja aktuelnog savetodavnog aranžmana završeni su danas ocenom da Srbija nastavlja s dobrim sprovođenjem tog programa, saopštila je Narodna banka Srbije (NBS), prenosi Beta.\nIstaknuto je da je posle pada ekonomske aktivnosti u Srbiji u drugom tromesečju, koji je uzrokovan pandemijom, usledio oporavak, koji je bio jači od procenjenog zahvaljujući obimnoj reakciji.\nNa završnom video sastanku delegaciju Srbije predvodila je guvernerka NBS Jorgovanka Tabaković, koja je i guvernerka Srbije u MMF-u, a misiju MMF-a Jan Kejs Martejn. U razgovorima je učestvovao i ministar finansija Siniša Mali.\nU odnosu na oktobarski izveštaj „Svetski ekonomski izgledi” (WEO), koji je predstavljen tokom godišnje skupštine MMF-a i Svetske banke, misija MMF-a je povećala projekciju rasta Srbije za ovu godinu i za naredne godine procenjuju dinamičan rast. Već sledeće godine očekuju pun oporavak srpske ekonomije od efekata pandemije, navela je NBS.\n„Istovremeno, procenjujemo i da postoji mogućnost da rezultat na kraju godine bude i bolji od minus jedan odsto, pre svega, ako se uzme u obzir obiman i sveobuhvatan paket monetarnih i fiskalnih mera donet u najkraćem roku”, istakla je ona.\nPredloženo da 12. jun bude Dan prijateljstva Srba i Slovenaca\nNovi Sad-Ruma, preko Iriškog venca, saobraćaj obustavljen jer se teretno motorno vozilo preprečilo na kolovoz


Grafit u Banja Luci: Vi koji bježite iz RS-a ne šaljite novac rodbini | RTV7 | Medijski servis grada Tuzle\nGrafit u Banja Luci: Vi koji bježite iz RS-a ne šaljite novac rodbini\nAutor: Azra Muderizović 21.01.2018., 18:57\t366 Pregleda\nNa fasadi Katoličke gimnazije u centru Banja Luke jutros je osvanuo grafit kojim se pokret Revolt BL obratio građanima koji masovno napuštaju bh. entitet Republiku Srpsku u potrazi za poslom i boljim uslovima za život.\n“Vi koji bježite iz Srpske, ne šaljite novčanu pomoć rodbini. Oni su glasali za ove zbog kojih ste morali da odete”, piše u poruci.\nRevolt BL u popratnom saopćenju poručuje: “Idite gdje god možete, vi i vaše porodice, edukujte se, savladavajte nove jezike i tehnologije, živite punim plućima, ali ne zaboravite: Revolt Banja Luka i bratske organizacije od Novog grada do Trebinja ostaju ovdje, da se bore protiv banditskog režima Milorada Dodika i njegove crvene sekte. I, obećavamo vam da ćemo se izboriti! Bit će RS ponovo slobodan!”\nPrema podacima Centralne banke BiH, novčane doznake iz dijaspore predstavljaju jedan od najvažnijih priliva novca i višestruko premašuju vrijednost stranih investicija u BiH, prenosi Istinito.com.\nOd ukupnog priliva novca, na personalne transfere (novčane doznake iz inostranstva) tokom 2016. godine odnosilo se 2.438 milijardi KM, a na ostale tekuće transfere, u koje spadaju i penzije iz inostranstva, 1.139 milijardi KM.\nDoznake iz inostranstva čine oko 30 posto ukupnih primanja građana BiH.


Zasedao štab za vanredne situacije - JuGmedia\nVRANJE – Na danas održanoj sednici Štaba za vanredne situacije predstavljen je novopostavljeni načelnik Sektora za vanredne situacije, Odeljenja u Vranju, Dragan Tasić, koji je izrazio ubeđenje da će sa lokalnom samoupravom nastaviti dobru saradnju.Tom prilikom izražena je zahvalnost dosadašnjem načelniku Drakči Stanojkoviću na profesionalnom odnosu u obavljanju posla i angažovanosti. Na osnovu analize koja je urađena ocenjeno je da su sva javna preduzeća i ustanove spremni za rad u zimskim uslovima.,,Do aprila obezbeđen je sistem daljinskog grejanja, a neophodno je da vranjska Elektrodistribucija dostavi pregled stanja elektroenergetskih objekata”, zaključeno je na sednici Štaba.\nRazgovaralo se o i stanju saobraćajnica uz ocenu da preduzeće ,,Milenijum” mora da ih po završetku posla, vrati u normalno stanje, kako ne bi bila ugrožena bezbednost. Bilo je reči i o planskim dokumentima, kao što su proces upravljanja u slučaju elementarnih nepogoda i plan zaštite i spasavanja, uz zaključak da se angažuju stručna lica iz Vranja koja će učestvovati u njihovoj izradi. Sredinom janura biće organizovana i obuka za upravljanje u vanrednim situacijama na lokalnom nivou, kojom će biti obuhvaćen veliki broj ljudi. S obzirom da je most u Rataju ponovo ugrožen usled nemarnosti, naloženo je da se hitno preduzmu sve neophodne mere i da se ovaj potez očisti. Biće upućeni i dopisi nadležnima u Bujanovcu, da se takođe uključe u rešavanje ovog problema.


Neformalno obrazovani stručnjaci | Nova Ekonomija\nIdeja nacionalnog okvira kvalifikacija - da svako radi posao za koji je kvalifikovan – u Srbiji nije nova, ali u praksi od nje nismo imali mnogo vajde. Trenutno naša država nema ni okvir kvalifikacija, ni adekvatnu nomenklaturu zanimanja, a jedini validan dokument za sagledavanje stanja na tržištu rada predstavlja Nacionalna klasifikacija zanimanja, stara više od 25 godina. Da li ćemo sada otići u drugu krajnost\nTo ima samo u Srbiji - trenutno smo jedina zemlja u Evropi koja nema nacionalni okvir kvalifikacija, pa zbog toga na tržištu rada imamo dve krajnosti: s jedne strane desetine hiljada studenata završe fakultet i steknu zvanja za obavljanje poslova za kojima ne postoji tražnja, a s druge, svake godine između 20.000 i 30.000 radnih mesta ostaje upražnjeno, jer za njih nema kvalifikovanih ljudi. Usvajanjem NOKS-a, kako se najavljuje, ta nelogična situacija biće prevaziđena tako što će u kvalifikaciju biti uneta i znanja stečena tokom neformalnog obrazovanja. U pitanju su kvalifikacije stečene van školskog sistema (na radnom mestu, u procesu samoobrazovanja u porodici, tokom slobodnog vremena i sl.) koje će novim sistemom biti prepoznate i priznate, a čime će se obezbediti uporedivost kvalifikacija stečenih u Srbiji sa onima u drugim zemljama. Kako objašnjava Ljiljana Ubović, koja se u Beogradskom fondu za političku izuzetnost bavi politikama obrazovanja i zapošljavanja, teorijski to izgleda ovako.\nNacionalni okvir kvalifikacija zapravo predstavlja katalog nivoa stečenih kvalifikacija sa opisima (deskriptorima) ishoda učenja. Naime, početkom XXI veka u Evropi se pojavila potreba da se znanje i veštine stečene u okviru različitih nacionalnih obrazovnih institucija sistematizuju na jedinstven način i tako postanu prepoznatljive na zajedničkom tržištu rada. Tako je, objašnjava Ubovićeva, marta 2008. uspostavljen Evropski okvir kvalifikacija (EQF) koji se sastoji od osam različitih nivoa definisanih prema ishodima učenja (koji, osim znanja, uključuju i veštine i kompetencije) i precizno opisuju stečenu kvalifikaciju, ali ne na osnovu dužine trajanja i sadržaja obrazovnog programa, već na osnovu toga šta osoba koja poseduje određenu kvalifikaciju zna i može da radi.\nSuština je u shvatanju kvalifikacije kao liste ishoda učenja koju tokom života možete nadograđivati i menjati i to na načine koji nisu samo produkt formalnog obrazovnog sistema, već i neformalnog obrazovanja (treninzi, kursevi, specijalne obuke) ali i informalnim putem (praktičnim radom i samoobrazovanjem). Uspostavljanje EQF posebno je značajno u eri otvorenih izvora obrazovanja, obuka koje poslodavci nude svojim zaposlenima, učenja na daljinu i povećane svesti ljudi da se karijerom može upravljati samostalno i fleksibilno.\nSvi evropski strateški dokumenti, kaže Ubovićeva, fokusirani su na ekonomiju baziranu na znanju, konkretnije na sticanje veština neophodnih za ekonomski rast. U tom smislu i reforma obrazovanja zasniva se na tome da veštine i kompetencije koje ono nudi moraju bolje da odgovore na potrebe tržišta rada i da direktnije vode ka zaposlenju.\nDo danas 36 evropskih zemalja (među kojima je i Srbija) poseduje, ili je na putu da poseduje, definisane i opisane nivoe ishoda učenja uporedive sa EQF. U svetu, pak, prema informacijama UNESCO, 142 države imaju razvijen okvir kvalifikacija. U tim se okvirima nalaze opisi ishoda učenja ili deskriptori koji definišu šta bi neka osoba trebalo da zna i ume da uradi i da razume, ako je stekla kvalifikaciju odgovarajućeg nivoa.


Konkurs za prijem polaznika desete Političke akademije\nFondacija Friedrich Ebert, Centar za studentsku demokratiju, Nezavisni univerzitet Banjaluka raspisuju\nza prijem polaznika desete generacije Političke akademije Banjaluka\nAkademija je građanska inicijativa namjenjena razvoju demokratije, ljudskih prava, vladavine prava i evropskim vrijednostima u zemljama tranzicije u jugoistočnoj Evropi, organizivana kroz četiri kursa, razgovore sa političarima i politološko-komunikološke analize.\nPolaznici mogu postati mladi ljudi iz raznih oblasti djelovanja: pravosuđa, medija, privrede, civilnog društva, političkih partija, javne uprave…\nPriave koje sadrže pismo motivacije i biografiju poslati na:politicka.akademija@gmail.com najkasnije do 10. marta 2015. godine.\nKonkurs je otvoren za sve polaznike u starosnoj dobi do 35 godina, a izbor polaznika Političke akademije obaviće Izvršni odbor Akademije. Po uspješnom završetku Akademije polaznici dobijaju diplome ovjerene od strane Fondacije Friedrich Ebert, Centra za studentsku demokratiju i Nezavisnog univerziteta Banjaluka.\nPolitička akademija se organizuje u Banjaluci i sastoji se od tri obavezna segmenta, od kojih svaki traje po tri dana. Učešće i litaratura su besplatni, dok troškove prevoza i smještaja snose polaznici.


Press Online :: Politika :: SEDAM SVEDOKA OSLOBOĐENO ČUVANJA TAJNE / print=true\nSEDAM SVEDOKA OSLOBOĐENO ČUVANJA TAJNE\nNacionalni savet za saradnju sa Haškim tribunalom danas je doneo odluku da se dostavi dokumentacija po sedam zahteva Tužilaštva tribunala i da se sedam svedoka oslobodi dužnosti čuvanja tajne u postupcima koji se vode pred tim sudom.\nU saopštenju izdatom posle sednice Saveta navodi sa da je pozitivno odgovoreno i na osam zahteva odbrana optuženih, koji su se odnosili na dostavljanje dokumentacije potrebne za pripremu odbrana pred tribunalom.\nSavet je, kako se podseća u saopštenju, u 2006. godini održao 14 sednica i odgovorioo na 110 zahteva Haškog tužilaštva za dostavljanje dokumentacije.\nNa zahtev tužilaštva su ove godine, obaveze čuvanja državne, službene i vojne tajne oslobođena 73 svedoka.\nNacionalni savet je, kako se dodaje, pozitivno odgovorio na 170 zahteva optuženih za dostavljanje dokumentacije, i oslobođeno je više desetina lica obaveze čuvanja državne, službene i vojne tajne po zahtevima advokata odbrane.\n"Haškom tužilaštvu, u toku 2006. godine, omogućeno je ostvarivanje uvida u arhive državnih organa Republike Srbije, koje se nesmetano odvija od maja meseca" saopštava savet i navodi da će i u narednom periodu nastaviti da blagovremeno odgovara na zahteve tužilaštva i odbrana optuženih, kaže se u saopštenju.


Aerodrom Beograd – Krajem marta više informacija o letovima za Kinu? | Play Travel\nAerodrom Beograd – Krajem marta više informacija o letovima za Kinu?\nLinija Beograd – Peking sve izvesnija\nVlada Republike Srbije trenutno pregovara sa nekoliko avio kompanija o dugolinijskim letovima ka Beogradu, a prvi detalji će verovatno biti objavljeni krajem ovog meseca.\nPo tim navodima, prva u nizu će biti linija Beograd – Peking, za koju je ranije potvrđeno da su zainteresovane dva avio kompanije iz Kine. Više informacija o ovoj liniji biće poznato nakon povratka predsednika Republike Srbije iz posete Kini koja je zakazana za sam kraj marta, pa se zvanično saopštenje očekuje početkom aprila.\nAvio kompanije Hainan Airlines i Air China se navode kao one koje će najverovatnije leteti između Beograda i Pekinga. Istovremeno, obe avio kompanije izrazile su veliko interesovanje za navedenu liniju.\nOsim linije Beograd – Peking, svojevremeno se pričalo o uspostavljanju letova između Beograda i Šangaja. Takođe, japanska nacionalna avio kompanija, All Nippon Airways je navela da je zainteresovana da leti do Beograda. Ova avio kompanija u prošlosti je letela ka Sloveniji i Hrvatskoj.\nSrpska nacionalna avio kompanija Air Serbia, sa druge strane, izjavila je da trenutno nije zainteresovana za uspostavljanje bilo kakvih novih dugolinijskih letova. Podsetimo, pre izvesnog vremena pričalo se da bi avio kompanija Air Serbia pored letova Beograd – Njujork, uskoro mogla da uspostavi i linije za Peking, Toronto ili Čikago. Mada se neko vreme pričalo da će biti naručen još jedan širokotrupni avion, poput letelice Airbus A330-200 koji avio kompanija Air Serbia ima u floti, ona je negirala da će to uraditi uskoro.\nBeograd Peking nova linija Novi Letovi playnews19


Sirijska opservatorija za ljudska prava, sa druge strane, saopštila je da poginulo osam osoba, ukljucujući dva hrišćanska Asirca u gradu Kamišli, jedan bračni par sa detetom muškarca blizu grada Tal Abiad.\nPrema poslednjim informacijama, turska vojska je ušla u Sirijski grad Tel Abjad, gde se sukobila sa pripadnicima SDF.\nNakon turskog napada, prema navodima agencije Anadolu, Kurdi su ispalili šest raketa iz Kamišila ka gradu Nisajbinu, centru granice sa Turskom, kao odgovor turskim snagama.\nKako prenosi "Si-En-En", turska artiljerija granatirala je područja u blizini brane Buzra u Deriku, koja snabdeva vodom stotine hiljada civila na severu Sirije.\nGranate su pogodile i civilne domove u selu Sikarkah, u istočnom Kamišliju, objavio je SDF na Tviteru.\nPrema navodima predstavnika kurdskih snaga, Turska je napala i gradove Darbasija, Malikija, Tel Abjad i Ajn Isa u Raki.\nSvetski i lokalni mediji objavili su prve slike i snimke sa mesta gde je počela turska vojna operacija u Siriji.\nKako prenosi "Si-En-En, na severu Sirije nastao je saobraćajni kolaps, jer su putevi puni kolona ljudi koji pokušavaju da pobegnu od turskog bombardovanja.\n"Ovaj svet, koji je ostavio naš narod pred varvarskim napadom, gde smo pogrešili kada smo se za njega borili protiv ISIS-a?", napisao je na Tviteru portparol vojnog saveta Manbij Šervan Derviš.\nStanovnici u panici beže iz svojih domova. Ulice su zakrčene, ljudi pokušavaju da pobegnu na sve moguće načine. Gusti dim se nadvio nad teritorijom.\nTurski predsednik Redžep Tajip Erdogan je ranije danas rekao da je turska vojna operacija na severoistoku Sirije upravo počela.\nTurski CNN na svom Tviter nalogu prikazuje prve fotografije pogođenih ciljeva.\nIstovremeno, "Juronjuz" je objavio snimak turskih aviona koji iz baza u toj zemlji poleću u pravcu tursko-sirijske granice.\nNa slikama i snimcima vide se i kolone kurdskih izbeglica koje ubrzano napuštaju zonu napada turskih snaga.\nNaša vojska je zajedno sa pripadnicima Slobodne sirijske armije pokrenula kopnenu fazu operacije Izvor mira, navodi se u saopštenju.\nPrethodno je ovu inforamciju prenela agencija "RIA Novosti", pozivajući se na navode očevidaca.\n"Jednostrano delovanje Turske preti i napretku koji je Globalna koalicija, čiji je Turska član, postigla u porazu Islamske Republike".\n"Bezbednosna zabrinutost Turske mora se rešavati kroz politička i diplomatska sredstva, ne putem vojnih akcija i u skladu sa međunarodnim humanitarnim pravom", kazala je Mogerini i u ime EU pozvala sve strane da osiguraju zaštitu civila i nesmetan, bezbedan i održiv pristup humanitarne pomoći na celoj teriroriji Sirije.


Udruženja traže od Vučića da zaštiti građane zadužene u švajcarcima, a da li se iko seća njegovog obećanja iz 2015?! – Gerila\nGerila > Društvo > Udruženja traže od Vučića da zaštiti građane zadužene u švajcarcima, a da li se iko seća njegovog obećanja iz 2015?!\nobjavljeno na Mar. 26, 2019 u 2:50 pm\nU pismu koje je Efektiva uputila predsedniku Srbije Aleksandru Vučiću je navedeno da građanima koji su zaduženi u francima “treba država koja će ih zaštiti i omogućiti im da im se vrati opljačkano, a da se pljačkaši privedu pravdi i poštovanju zakona”.\nPROČITAJTE JOŠ: VUČIĆEV I IRINEJEV MITING U NIŠU JE UVREDA ZA SVE KOJI PATE ZA STRADALIMA\n“Nešto slično je uradio Vaš kolega Orban u Mađarskoj, pa nismo videli da je zbog toga bilo ko snosio posledice, da su se banke povukle sa tržišta”, poručila je Efektiva Vučiću.\nVučić je sinoć rekao da će pokušati da u dogovoru sa premijerkom i gruvernerom NBS nađe rešenje za građane kojis u zaduženi u francima.\n“Ako ste iskreno zainteresovani da pomognete, onda iskoristite većinu koju imate u Skupštini da pod hitno donesete sistemsko rešenje za sve korisnike CHF kredita, koje će biti bazirano na predstojećem i sve izglednijem stavu Vrhovnog kasacionog suda, domaćim i presudama EU suda, kako bi se izbeglo novo višegodišnje mrcvarenje korisnika na sudu i izlaganje velikim i bespotrebnim sudskim i advokatskim troškovima, te da omogućite institucijama sistema da kazne nesavesno ponašanje banaka”, navela je Efektiva u pismu predsedniku Srbije.\nPROČITAJTE JOŠ: PISMA IZ ZATVORA: DRAGAN MURAR O HAPŠENJU, PROTESTIMA, SNS-U…\nPo oceni tog udruženja, banke su preko kredita u francima “opljačkale ne samo građane Srbije, već i samu državu”.\n“Krediti u švajcarskim francima, jednostrano povećavanje kamatnih stopa, isplata kredita po najnižem a naplata po najvišem kursu, primena zelenaške zatezne kamate od čak 180 odsto godišnje, naplata osiguranja kod NKOSK, naplata troškova obrade i praćenja kredita, su simboli pljačke koje banke sprovode godinama unazad, a koji su potvrđeni i pravnosnažnim sudskim odlukama. Neke od njih su potvrđene i od same Narodne banke Srbije”, istakla je Efektiva.\nVučić je krajem 2015 obećao kreditnim dužnicima u švajcarcima da će u roku od petnaest (15?!?) dana rešiti sistemski njihov problem.\nU međjuvremenu, ništa.\nVKS je u junu 2018 saopštio da će uputiti dopis nižim sudovima, radi efikasnije sudske zaštite dužnika.\n— Nikola Jovanović (@Nik_Jov) March 26, 2019\nPROČITAJTE JOŠ: JOŠ JEDNA OD JUTKINIH ŽRTAVA ODLUČILA DA IZAĐE U JAVNOST, OVO JE NJENA PRIČA\nTagovialeksandar vučićkasacioni sudnarodna strankanikola jovanovićprotestsavez za srbijuštrajkštrajk glađušvajcarcizaduženi u švajcarcima\nĐorđevićevi savetnici službenim kolima u – kafanu!


NATO se igra rata protiv Rusije dok EU propada | WebTribune\nHome U FOKUSU NATO se igra rata protiv Rusije dok EU propada\nNATO se igra rata protiv Rusije dok EU propada\n“NATO vodi najveće vojne vežbe u ovoj deceniji umesto da Evropskoj uniji pruži istinsku pomoć, neophodnu u migracionoj krizi”, piše nemački list “Dojče virtšafts nahrihten”.\nIzbeglička kriza u Evropi prešla je sve moguće granice. Organizacije za zaštitu prava saopštavaju da će ova zima doneti pravu humanitarnu katastrofu stotinama hiljada izbeglica. U zemljama EU istovremeno vlada pravi politički haos: svi saopštavaju da su pretrpani izbeglicama, a Angela Merkel i dalje pokušava da nađe kompromis. Vlasti strahuju da će kasnije biti mnogo gore – komentariše situaciju nemački novinar.\nDok evropske države ostaju bez snage, NATO organizacija koja ima sve neophodne resurse— ništa ne preduzima kako bi rešila problem.\n– Čime se bavi NATO, organizacija koja se finansira na račun evropskih poreskih obveznika? Bilo koja normalna armija u ovakvoj situaciji bi organizovala humanitarnu pomoć. Alijansa bi mogla već da počne da obezbeđuje evropske granice – smatra autor članka.\nIzbeglička kriza dovela je bezbednost Evrope pred kolaps, a NATO se ponaša kao da se ništa ne događa, smatra autor.\n– Umesto toga NATO država u državi u Sredozemnom moru vodi najveće vojne vežbe u ovoj deceniji. Svi će oni biti angažovani u vežbama s pompeznim nazivom “Jedinstveni trozubac”, imitirajući rat protiv Rusije, dok se istovremeno u susedstvu ruši Evropa, a Angela Merkel upozorava na vojne sukobe na pragu Evropske unije – zaključuje nemački novinar.\nAmerički ratni heroj iz Iraka: U direktnom sukobu sa Rusima, evo šta bi se dogodilo\nNOVI IZBORI ZA PREDSEDNIKA AUSTRIJE: Da li će sprečiti izbor čoveka koji voli Srbe?\nDonald Tramp: Velika je greška što smo bombardovali Srbe koji su bili naši saveznici u oba svetska rata


Savjet ministara BiH odobrio je danas višegodišnji projekat održavanja i rekonstrukcije mostova između BiH i Srbije vrijednosti 4 205 035 KM.\nVišegodišnji projekat za period od 2021. do 2025. godine odnosi se na održavanje pet mostova na međudržavnoj granici BiH i Srbije, a odluka o njegovom odobravanju donesena je na prijedlog Ministarstva komunikacija i transporta.\nRiječ je o drumskom i drumsko-željezničkom mostu preko rijeke Save – Sremska Rača/Rača, zatim mostovima preko rijeke Uvac – Kapija 2 (ulaz u slobodnu zonu), mostu u Carevom polju, te mostu Uvac.\nU periodu od 2021. do 2024. godine na godišnjem nivou iz budžeta institucija BiH biće izdvajano po 850 000 KM, osim u 2025. godini, kada je za ove namjene planirano 805 035 KM.\nSrbija je u skladu sa ranije potpisanim sporazumom preuzela održavanje i rekonstrukciju preostalih šest mostova između dvije države.\nNa prijedlog Ministarstva bezbjednosti osnovana je Radna grupa za izradu zakona o graničnoj kontroli, s ciljem usklađivanja sa evropskim standardima u ovoj oblasti.\nU Radnu grupu imenovani su predstavnici nadležnih tijela sa nivoa BiH, entiteta i Brčko distrikta, a rok za izradu ovog zakona je 31. decembar


Vučić: Oni koji vređaju žene nisu deo pristojne Srbije\nPredsednik Aleksandar Vučić poručio je da oni koji vređaju žene, a govore o pristojnoj Srbiji, zapravo sami nisu deo pristojne Srbije, "jer je reč o ljudima koji se kreću u uskom socijalnom okruženju, u kojem izgleda misle da je sve dozvoljeno protiv političkih protivnika".\nAleksandar Vučić je, govoreći o ispadu Dragana Đilasa na poslednjem protestu u Beogradu, rekao da Đilas nije naučio na odgovornost, a da isto to misli i za Sergeja Trifunovića koji ga je uporedio sa Adolfom Hitlerom."Pristojna Srbija to neće i borićemo se protiv toga i pobedićemo ubedljivo, ubedljivije nego ikada", rekao je Vučić i dodao da javno delovanje podrazumeva odgovornost i smislena politička debata.\n"Zamislite kako bi trebalo ja da reagujem na to da sam Adolf Hitler ili Pinoče i sve drugo, svaki dan. Taj lider SzS (Trifunović) govori da sam Hitler. Zamislite, čovek koji je ubio 70 miliona ljudi, a ja sam valjda taj", rekao je Vučić u izjavi za srpske medije u Davosu, na pitanje kako stati na put vređanju i omalovažavanju, a nakon poslednje uvrede Sergeja Trifunovića na račun novinarke Srpskog telegrafa.\n"Ja sam danas na panelu u Davosu, rekao Hrvoju Krešiću sa N1 da uvek odgovaram na pitanja novinara. Da li je moje pravo da više gledam Pink ili RTS, nego N1 – jeste i to radim, ali neću zbog toga da se izvinjavam", rekao je Vučić.\n"Nisu deo pristojne Srbije ljudi koji ženu nazivaju ku***m. Ženom, koja mu je samo postavila pitanje... ništa nije uradila, ni objavila", primetio je predsednik.\n"A, vaš protivnik nije samo politički, što bi bilo normalno, već je vaš protivnik žena. Džentlmeni, normalni, pristojni ljudi to ne govore i ne rade", podvukao je Vučić.\nUpitao je svoje političke protivnike da li žele da cela Srbija bude takva, da svi novinari budu, ako su dame – k***e, a ako su muškarci – hitelrovci ili psi koji laju "av-av".\n"Šta je smisao? Ako vam priđe neko na ulici, a može dete da vam bude i pita što ste učestvovali u privatizaciji, a vi mu psujete majku, pa onda još dodate majku pe***sku i kažete – bilo je užasno što su me napali, što su me pitali to.... Gde to sve vodi?", upitao je Vučić.\n"Reakcija većeg dela društva i javnosti nedvosmislena"\nZato je, kaže, važno da se na takve pojave reaguje uvek, kako se ne bi dešavale, a i kada se dese – da usledi najžešća.\nPodsetio je da su pre nekoliko dana udovicu Olivera Ivanovića nazivali "đavolom", Ani Brnabić "nudili Afroamerikanca".\n"To su sve stvari koje je teško da komentarišete, ali mislim da je reakcija većeg dela društva i javnosti nedvosmislena i govori koliko ljudi greše što misle da uvredama i odvratnim rečima mogu da postignu neki od svojih ciljeva", rekao je Vučić.\nKako je primetio, na društvenim mrežama se vodila rasprava o tome da li će ići kamenicama ili jajima na RTS.\nMože, kaže, da se raspravlja o bilo čemu, ali samo ako to ima smisla, a ne o tome kako će neko nekog da ubije, uništi.\nPredsednik Srbije je dodao da se našao neki čovek koji je izgovorio najtežu uvredu za ženu koja je radila svoj posao i upitao da li je to obrazac ponašanja koji treba slediti.


RTCG - Radio Televizija Crne Gore - Nacionalni javni servis :: Politika :: Klauzula balansa nije i neće biti aktivirana\nSEKULIĆ TVRDI 08. 10. 2019. 12:17 >> 12:17 1\nKlauzula balansa nije i neće biti aktivirana\nKlauzula balansa nije, niti će biti aktivirana, poručio je poslanik Demokratske partije socijalista Predrag Sekulić, navodeći da ne postoji nijedno otvoreno pitanje zbog kojeg bi se to moglo desit.\nPredsjednik skupštinskog Odbora za evropske integracije i poslanik Demokratskog fronta (DF) Slaven Radunović kazao je da je Evropska unije (EU) stopirala proces integracije Crne Gore, i da je klauzula balansa neformalno aktivirana, ali da se to iz političkih razloga još zvanično ne pominje.\nSekulić je agenciji Mina kazao da je iz EU jasno saopšteno da klauzula balansa nije aktivirana.\n„Ne čudi me to što kolege iz DF-a izražavaju želju da klauzula balansa bude aktivirana, iz prostog razloga su oni od početka protiv evropskih integracija i, što je mnogo važnije, protiv evropskih vrijednosti koje evropske integracije nose sa sobom“, rekao je Sekulić.\nPrema njegovim riječima, DF-u smeta sve što je uspjeh Crne Gore „i vjerovatno će tako bude i ubuduće, dok budu politički istrajavali na toj matrici da što je Crnoj Gori gore, to je njima bolje“.\n„Klauzula balansa nije aktivirana, neće ni biti, proces evropskih integracija i pregovora sa EU se nastavlja, a sve ostalo su političke špekulacije kolega iz DF-a koje su apsolutno protiv svih evropskih vrijednosti“, istakao je Sekulić.\nOn je dodao da u ovom trenutku ne postoji nijedno otvoreno pitanje koje bi moglo da utiče na to da klauzula balansa bude aktivirana.\nCrna Gora - EU Predrag Sekulić\nDonacijom EK do pouzdanijeg testiranja


Suspendovana sva takmičenja u Srbiji do 1. juna! - Kajakaški savez Srbije\n19.03.2020. - 15:26 » Vesti\nU svetlu pandemije korona virusa, situacije u vezi sa tim virusom u našoj zemlji kao i odlukom Međunarodne kajakaške federacije, Kajakaški savez Srbije odlučio je da otkaže ili odloži sva kajakaška takmičenja do 1. juna 2020. godine.\nSavez je ovakvu odluku doneo usled uvedenog vanrednog stanja u državi, prateći upustva Vlade Republike Srbije, Ministarstva omladine i sporta, Olimpijskog komiteta Srbije i posle odluke Svetske kajakaške federacije koja je odlučila da suspenduje kompletan međunarodni program do 31. maja 2020.godine.\nNacionalno izborno takmičenje za seniore i Kup Srbije na 5km planirani da se održe od 10. do 12. aprila neće moći da se realizuju. Savez razmatra mogućnost za organizovanje tih takmičenja sredinom juna. Odluka u vezi s tim biće doneta krajem aprila, ali će Savez biti vođen sposobnošću svih sportista da učestvuju na tim takmičenjima.\nPod trenutnim ograničenjima, najveći broj sportista nije u mogućnosti da normalno trenira.\nSavez ovom prilikom izražava uverenje da će sva nacionalna takmičenja planirana za ovu godinu biti realizovana, ali po promenjenom rasporedu i radi na tome da obezbedi da svi takmičari kada je u pitanju nastup na istim imaju ravnopravan status.\nSavez ovom prilikom ne krije razočaranje zbog promena u programu, ali deluje na zaštiti zdravlja i dobrobiti svih koji su uključeni u takmičenja.\nPoslednji status takmičenja, aktuelni od 19. marta 2020. godine, je sledeći:\n• Sva nacionalna takmičenja se odgađaju ili otkazuju od danas do ponedeljka, 1. juna\n• Za sva takmičenja koja su predviđena da se održe nakon 1. juna 2020. godine, Savez svakodnevno pratiti situaciju i ažuriraće se čim stignu nove informacije


Srpski odbojkaši otputovali u Varnu na drugu fazu Svetskog prvenstva - SPORTSKI ŽURNAL\nMuška odbojkaška reprezentacija Srbije preselila se iz Barija u Varnu, gde je u petak čeka utakmica sa Francuskom u drugoj fazi Svetskog prvenstva\n- Protiv Rusije smo dali sve što smo imali jer je to faktički bio nepobediv tim u poslednje dve godine. Svako je dao sve od sebe, znao sam da ne možemo da izgubimo. Lako je sada to reći, ali imao sam taj osećaj - rekao je Uroš Kovačević uoči puta.\nSrbija je zauzela drugo mesto u grupi prve faze takmičenja, pobedom u pet setova nad favorizovanom Rusijom.\nSada sledi druga faza i prva utakmica protiv Francuske igraće se u petak od 16.00.\nSrpski odbojkaši će se potom u subotu sastati sa Argentinom i u nedelju sa Poljskom.\nReprezentacija Srbije je u Grupu H druge faze svetskog šampionata prenela 12 bodova i ima tri manje od Poljske, jedan više od Francuske i šest od Argentine.


Članovi Predsjedništva BiH primili vicekancelara i federalnog ministra za evropske i međunarodne poslove Republike Austrije Michaela Spindeleggera i potpredsjednika Vlade i ministra vanjskih poslova Republike Slovenije Karla Erjaveca\nMinistri Republike Austrije i Republike Slovenije na početku susreta su istakli da ova posjeta dolazi kao potvrda tradicionalno dobrih odnosa BiH sa Slovenijom i Austrijom, tе njihove podrške procesu evropskih integracija. Čestitali su zbog napretka koji je postignut u BiH posljednjih mjeseci u ispunjavanju uslova za EU i okončavanju procesa usvajanja budžeta za ovu godinu. Slovenija i Austrija su veoma zainteresovane za evroatlanski put BiH i smatraju da je perspektiva BiH u evroatlantskim integracijama. Rečeno je da se u EU težište interesa pomjerilo ka problemima s kojima se suočava EU, a tiču se ekonomske krize, te da se ne razgovara dovoljno o daljem proširenju EU, ali i da se Austrija i Slovenija zalažu za BiH i stanovišta su da nema EU bez Zapadnog Balkana.\nMinistri su također izrazili podršku BiH u pristupanju NATO-u, a slovenački ministar je rekao da će Slovenija podržati kandidaturu BiH za Akcioni plan za članstvo na predstojećem Summitu u Čikagu. Spomenuo je da je dodatni pokazalac postignutog napretka BiH i jak signal za NATO to što BiH danas šalje svoje vojnike u mirovne misije po svijetu.\nPredsjedavajući Predsjedništva BiH Bakir Izetbegović rekao da je BiH na putu napretka ka EU i da se radi na ispunjavanju uslova za prijem u evropske integracije. Dodao je da se radi na uspostavljanju mehanizma za koordinaciju za pristup EU, što će biti tema daljih susreta sa predstavnicima EU u Bruxellesu.\nČlan Predsjedništva BiH iz Republike Srpske Nebojša Radmanović istakao je značaj proširenja EU na sve zemlje Zapadnog Balkana, jer je to strateško pitanje od velike važnosti, kako za ove zemlje, tako za EU. Član Predsjedništva BiH Radmanović smatra da EU treba biti fleksibilnija i otvorenija kada je u pitanju proces pristupanja BiH EU.\nČlan Predsjedništva BiH Željko Komšić rekao je da su Austrija i Slovenija prijateljske zemlje, koje razumiju BiH i Balkan. Strateško liderstvo i politička vizija su dobrodošli u EU, kada je u pitanju BiH i Zapadni Balkan. Dodao je da pitanje proširenja EU na Zapadni Balkan nije birokratsko pitanje, već političko i strateško.